title: Kapusiiniapinat

text: Kapusiiniapinoiden luontaisia vihollisia ovat esimerkiksi suuret haukat, kissaeläimet ja käärmeet.


title: Kapusiiniapinat

text: Kapusiiniapinoiden ruokavalio on vaihtelevampi kuin muilla kierteishäntäapinoilla. Ne ovat kaikkiruokaisia ja syövät kasviksia, hedelmiä, pähkinöitä, versoja, hyönteisiä, hämähäkkejä, linnunmunia ja pieniä selkärankaisia. Vesistöjen lähistöllä elävät kapusiiniapinat käyttävät ravintonaan myös rapuja ja simpukoita, joita ne avaavat työkaluina käyttämiensä esineiden avulla.


title: Kapusiiniapinat

text: Kapusiiniapinat elävät 6–40 jäsenen ryhmissä. Naaraat saavat jälkeläisen joka toinen vuosi 160–180 päivän kantoajan jälkeen. Vankeudessa kapusiiniapinat ovat eläneet jopa 45-vuotiaiksi, mutta luonnossa ne elävät noin 15–25-vuotiaiksi.


title: Kapusiiniapinat

text: Kapusiiniapinat tunnetaan älykkyydestään ja niitä pidetään uuden maailman apinoista älykkäimpinä. Ne osaavat suunnitella tulevaisuutta, ovat jokseenkin tietoisia itsestään ja osaavat muun muassa avata luonnossa simpukoita, kovakuorisia hedelmiä ja vastaavia työkaluja apunaan käyttäen. Nuoret kapusiiniapinat oppivat vanhemmilta työkalujen käytön. Vankeudessa kapusiiniapinoiden on havaittu olevan erittäin oppivaisia, ja niitä on menestyksekkäästi opetettu käyttämään monenlaisia työkaluja ja ratkaisemaan ongelmia.


title: Jyrki Vainonen

text: Jyrki Vainonen (s. 1. helmikuuta 1963 Anjalankoski) on suomalainen kirjailija, suomentaja ja sanataiteen opettaja. Marraskuussa 2014 Vainonen valittiin Suomen Kirjailijaliiton puheenjohtajaksi vuoden 2015 alusta.


title: Jyrki Vainonen

text: Esikoisteoksestaan "Tutkimusmatkailija ja muita tarinoita" Vainonen sai Helsingin Sanomain kirjallisuuspalkinnon. Hänen novellejaan on käännetty lukuisille kielille.


title: Jyrki Vainonen

text: Vainonen tunnetaan myös Jonathan Swiftin tekstien sekä irlantilaisen runouden suomentajana. Hänet palkittiin vuonna 1996 Yleisradion Kääntäjäkarhulla vuoden 1995 parhaasta runosuomennoksesta. Lisäksi Vainonen on suomentanut yhteiskuntatieteellistä ja filosofista kirjallisuutta.


title: Jyrki Vainonen

text: Vainonen on opiskellut yleistä kirjallisuustiedettä Tampereen yliopistossa 1989–1996. Hän on suorittanut maisterin tutkinnon vuonna 1995 ja lisensiaatintutkinnon vuonna 2001. Kirjailijan ja suomentajan työnsä lisäksi hän opettaa luovaa kirjoittamista.


title: Rodeo (albumi)

text: Rodeo on Edu Kettusen vuonna 1988 julkaistu albumi. Sen kaikki kappaleet ovat Edu Kettusen käsialaa.


title: Luettelo suomalaisten muusikoiden taiteilijanimistä

text: Tämä on luettelo suomalaisten muusikoiden taiteilijanimistä.


title: Jokapojan Hollywood

text: Jokapojan Hollywood on Edu Kettusen vuonna 2000 julkaistu albumi. Albumin kappaleet, kuten myös levyn kansi ovat Edu Kettusen käsialaa. Albumi ylsi Suomen virallisen listansijalle 28.


title: Grand Prix (albumi)

text: Grand Prix on Edu Kettusen vuonna 2002 julkaistu albumi. Sävellykset ja sanoitukset ovat Edu Kettusen, sovituksista vastaavat Edu Kettunen, Bruno Lähteenmäki ja Hannu Sormunen.


title: Chrisse Fagerström

text: Ann-Christie “Chrisse” Fagerström (s. 4. maaliskuuta 1941, Pertunmaa) on suomalainen kirjailija. Hänellä on sekä sosionomin että ratsastuksenopettajan koulutus. Fagerström perusti vuonna 1974 vantaalaisen ratsastuskoulu Poni-Haan ja myöhemmin 1990-luvulla korpilahtelaisen maasto- ja vaellustalli Chrissen Tallituotanto Oy:n, joiden tapahtumista Ratsutalli-sarjan kirjat kertovat. Vaellustallin toiminta loppui hänen jäädessään eläkkeelle, ja Poni-Hakaa johtaa nykyisin Fagerströmin tytär Susann Suomela (o.s. Fagerström) . Ratsutalli-kirjojen lisäksi Fagerström on kirjoittanut muun muassa opaskirjoja maastoratsastuksesta sekä lasten hevoskirjoja.


title: Sukula

text: Sukula on yksi Tammelan kunnan kylistä. Kylällä sijaitsee vanha kauppa ja koulu. Koulu lopetti toimintansa vuonna 1969. Kylän itäpuolitse kulkee Somerolta Forssan johtava seututie 282. Kylä on syntynyt Talpianjärven pohjoisrannalle 1500-luvulla. Ensimmäiset tilat olivat Knaapi, Tolppa, Humalainen, Yrjölä, Jaakkola ja Tulokas. Etelässä kylään rajautuva, järvenlaskujen seurauksena lähes täysin umpeenkasvanut Talpianjärvi on osa Torronsuon kansallispuistoa.


title: Dieppen maihinnousu

text: Dieppen maihinnousu, isku Dieppeen tai operaatio Jubilee oli toisessa maailmansodassa kanadalaisten, brittien ja yhdysvaltalaisten maihinnousu 19. elokuuta 1942 Saksan miehittämään Dieppen satamaan Seine-Maritimessa, Ranskan pohjoisrannikolla.


title: Dieppen maihinnousu

text: Lordi Louis Mountbatten varusti täysmittaisen operaation Dieppen satamaan. Tarkoituksena oli testata koordinaatiota suuressa amfibio-operaatiossa, pitää satama vähän aikaa maihinnousun onnistumismahdollisuuksien todistamiseksi ja vetää Luftwaffe suureen ja valmisteltuun taisteluun.


title: Dieppen maihinnousu

text: Tarkoitus oli siis ensisijaisesti tiedonhankinta: tietyn ajan jälkeen maihinnousijat olisivat vetäytyneet mukanaan tiedot sataman ja alueen todellisesta vahvuudesta ja siis oikeaan maihinnousuun tarvittavista voimista.


title: Dieppen maihinnousu

text: Operaatio Jubileehen osallistui Kanadan 2. divisioona, tuhat brittiläistä sotilasta ja 50 amerikkalaista sotilasta, yhteensä noin 6 000 miestä. Joukkoja tuki 30 uutta Churchill-panssarivaunua ja 70 ilmavoimien laivuetta.


title: Dieppen maihinnousu

text: Operaation onnistumisen edellytyksenä ollut yllätyshyökkäys menetettiin, koska pieni kalastusalus havaitsi tulijat ja ehti toimittaa hälytyksen.


title: Dieppen maihinnousu

text: Saksalaisten vastarinta oli niin kovaa, että hyökkääjät joutuivat perääntymään yhdeksän tunnin jälkeen. Operaatio oli katastrofi, kaatuneita oli tuhat ja rintamalle jäi 2 000 miestä ja suurin osa varusteista. Maihin nousseista 6 086 miehestä menetettiin 4 384, liittoutuneiden ilmavoimat menettivät 119 konetta ja Royal Navy 555 miestä. Luftwaffe menetti 23 hävittäjää ja 25 Do-217-pommikonetta.


title: Dieppen maihinnousu

text: Tarkoitus oli 237 aluksen ja 6 000 miehen hyökkäyksellä vallata Dieppen kaupunki, jossa oli 34 000 asukasta ja noin 2 000 miehen vahvuinen saksalainen varuskunta, sekä tuhota lähellä sijaitseva lentokenttä, vallata saksalaisten päämaja, ottaa upseereja vangiksi ja räjäyttää tutka-asema. Tehtävän suorittamisen jälkeen joukkojen oli määrä palata takaisin Englantiin.


title: Dieppen maihinnousu

text: Maihinnousujoukoilla oli edessään suuri haaste. Kaupungin kohdalla kivinen ranta vietti vesirajasta ylöspäin kivimuuriin asti. Muurin takana oli piikkilangoilla katettu rantakaistale, joka jatkui vielä vähän matkaa. Se rajoittui rantakatua reunustavaan muuriin, jonka takana oli leveä rantakatu ja ensimmäiset rakennukset. Rannasta rantakadulle oli noin 220 metrin matka. Saksalaiset olivat miehittäneet kasinorakennuksen kohdalla olevan rannan runsain joukoin. Bunkkereita ja ampumahautoja oli rakennettu rantatöyrään päälle, jotta he näkisivät kaikki lähestyjät. Lisäksi rantakadun varren talot oli varustettu konekivääreille. Rantakadulle johtavat sivukadut oli tukittu betonisilla panssariesteillä.


title: Dieppen maihinnousu

text: Kello 3.47 pieni saksalainen saattue havaitsi brittialukset ja avasi tulen tätä vastaan joutuen kuitenkin hetken päästä vetäytymään. Tykkien jyly oli kuitenkin arkipäivää Englannin kanaalissa, joten kukaan ei vielä kiinnittänyt suurempaa huomiota siihen.


title: Dieppen maihinnousu

text: Liittoutuneet käynnistivät kaupungin sivustoilla neljä tukioperaatiota tuhotakseen raskaan tykistön patterit. Kaksi brittiläistä kommando-osastoa nousi maihin kymmenen kilometriä Dieppestä länteen. Yhteensä parin sadan miehen vahvuiset osastot kapusivat miinoitettua rantatöyrästä ylöspäin ja etenivät kilometrin verran sisämaahan ja hyökkäsivät pistimin saksalaisen tykkipatterin kimppuun. Pian vartiomiehet ja tykkimiehet oli tapettu ja britit räjäyttivät tykit. Tämän jälkeen he palasivat aluksiinsa.


title: Dieppen maihinnousu

text: Dieppen itäpuolinen tuki-isku oli sen sijaan vielä kesken. Saksalaisten raivokas konekivääri- ja kiväärituli pysäytti britit, jotka olivat nousseet maihin muutaman kilometrin päässä kaupungista. Tuki-isku epäonnistui lopulta surkeasti ja päättyi verilöylyyn. Lähes kaikki sinne hyökänneet brittisotilaat kuolivat, haavoittuivat tai vangittiin.


title: Dieppen maihinnousu

text: Brittien kanssa nousivat yhtä aikaa maihin Puys’ssä ja Pourvillessä kanadalaiset joukot. Puys’ssä saksalaiset olivat jo valmiina ja 554 maihinnousseesta kanadalaisesta 500 kuoli, haavoittui tai vangittiin.


title: Dieppen maihinnousu

text: Pourvillessä kanadalaiset onnistuivat yllättämään saksalaiset ja valtasivat kylän. Kolmen tunnin taistelun jälkeen saksalaiset pääsivät kuitenkin niskan päälle ja ajoivat heidät takaisin. Vain yksi neljästä tukioperaatiosta oli onnistunut.


title: Dieppen maihinnousu

text: Kanadalaisjoukot aloittivat hyökkäyksen kello 5.30 aamulla. Dieppen saksalainen varuskunta oli täydessä taisteluvalmiudessa. Klo 5.20 ensimmäiset sotilaat ja tankit nousivat maihin. Vain harvat panssarivaunut pääsivät eteenpäin. Suurin osa tuhoutui kranaattitulessa tai vääntyivät teloilta pikkukivien vuoksi. Kanadalaiset maihinnousujoukot eivät pärjänneet sen paremmin. Vain harvat pääsivät ylittämään rannan ja satoja sotilaita kuoli heidän ollessaan kuin tarjottimella saksalaisten konekiväärien ja tarkka-ampujien tulittaessa. Radioyhteys rannan ja laivojen välillä petti radistien saadessa surmansa, joten operaatio Jubileen komentaja, kenraalimajuri John Hamilton Roberts ei saanut juuri minkäänlaista tietoa tapahtumista. Jotkut pääsivät lopulta rannan yli ja suojautuivat kivimuurin ja panssarinromujen taakse. Rynnäkkö olisi kuitenkin merkinnyt itsemurhaa kiivaan konekivääritulen takia, joten eteneminen pysähtyi kokonaan.


title: Dieppen maihinnousu

text: Lopulta Roberts tajusi, että operaatio oli epäonnistunut ja määräsi maihinnousualukset suuntaamaan kohti rantaa evakuoimaan miehet pois. Rajussa tulituksessa monet maihinnousualukset upposivat ja ne jotka pääsivät rannalle, saivat vastaansa paniikkiin joutuneita sotilaita, jotka yrittävät päästä nopeasti kyytiin. Pelastusoperaation aikana kuoli enemmän miehiä kuin varsinaisessa hyökkäyksessä. 400 miestä pelastettiin lopulta, mutta loput henkiinjääneet oli pakko jättää rannalle saksalaisten vangiksi.


title: Dieppen maihinnousu

text: Liittoutuneiden sodanjohdon väittämän mukaan liittoutuneet saivat operaatiosta tarpeellista tietoa, jota voitiin käyttää hyväksi Normandian maihinnousua suunniteltaessa ja toteutettaessa. Useiden sotahistorioitsijoiden mukaan operaatiosta ei ollut kuitenkaan vastaavaa hyötyä, sillä useimmat kerätyt opit olisivat olleet ennalta arvattavissa ilman turhaa mies- ja tarvikehukkaa. Brittiläistä sodanjohtoa kohtaan nousi myös epäilyksiä, joiden mukaan sodanjohto näki Brittiläisen kansainyhteisön joukot brittiarmeijaa uhrattavampina.


title: Dieppen maihinnousu

text: Operaation toteuttajaa kenraalimajuri John Hamilton Robertsia ei suoraan syytetty epäonnistumisesta, mutta hän ei saanut enää rintamakomennuksia sodan aikana.


title: IBook

text: iBook oli Applen valmistama mallisto kannettavia PowerPC-suorittimin varustettuja Macintosh-tietokoneita. iBook G4 -mallin valmistaminen ja myyminen lopetettiin 16. toukokuuta 2006, koska silloin Apple julkaisi korvaavan, Intel Core Duo -suorittimella varustetun MacBook-malliston.


title: IBook

text: Ensimmäinen iBook "Clamshell" julkaistiin 21. heinäkuuta 1999 New Yorkin MacWorld-tapahtumassa.iBook (14.1") ja (Dual-USB) olivat muuten identtiset paitsi että 14,1 tuuman iBook-mallissa oli 14,1 tuuman näyttö, tehokkaampi suoritin ja suurempi kiintolevy. iBook (dual-USB) julkaistiin 1. toukokuuta 2001 ja iBook (14.1") 7. tammikuuta 2002. Kummatkin ovat kutakuinkin iBook G4 -mallin näköisiä.


title: Formula 1 -kausi 1973

text: Formula 1 -kausi 1973 oli 24. Formula 1 -kausi. Se alkoi 28. tammikuuta ja päättyi 7. lokakuuta 1973 15:n kilpailun jälkeen. Kuljettajien mestaruuden voitti Jackie Stewart, ja valmistajien mestaruuden Lotus. Ensimmäistä kertaa vain brittiläiset tallit voittivat kaikki kauden kilpailut.


title: Formula 1 -kausi 1973

text: Kautta varjosti Roger Williamsonin kuolema Hollannin Grand Prix'ssa 29. heinäkuuta ja François Cevertin kuolema Yhdysvaltain Grand Prix'n aika-ajoissa 6. lokakuuta.


title: Mathilda Rotkirch

text: Mathilda Wilhelmina Rotkirch (28. heinäkuuta 1813 Stensböle Porvoon pitäjä – 6. maaliskuuta 1842 Turku) oli suomalainen taidemaalari ja Suomen ensimmäisiä sekä merkittävimpiä varhaisia naistaiteilijoita.


title: Mathilda Rotkirch

text: Rotkirch syntyi Stensbölen kartanossa. Hänen vanhempansa olivat hovioikeuden presidentti, vapaaherra Karl Fredrik Rotkirch ja Augusta Fredrika Elisabeth Aminoff. Vuonna 1817 perhe muutti Vaasaan, missä isä työskenteli hovioikeuden presidenttinä.


title: Mathilda Rotkirch

text: Rortkirch opiskeli yksityisesti Tukholmassa Kuninkaallisen taideakatemian opettajan, professori J. G. Sandbergin sekä R. W. Ekmanin ohjauksessa 1833–1834 ja 1836–1838 ja teki kiertomatkan Saksaan, Italiaan ja Ranskaan 1840–1841. Matkalla hän tutustui vanhoihin mestareihin muun muassa Louvressa. Turkuun paluun jälkeen häntä opetti norjalaissyntyinen taiteilija Thomas Joachim Legler. Rotkich kuoli keuhkotautiin 28-vuotiaana vuonna 1842.


title: Mathilda Rotkirch

text: Rotkirchin koko tuotantoon kuuluu 69 teosta, etupäässä lähipiirin muotokuvia. Hänen teoksiaan oli ensi kerran näyttelyssä kotimaassa vuonna 1847. Teoksia julkisissa kokoelmissa on Ateneumin taidemuseossa ja Cygnaeuksen galleriassa. Suurin osa maalauksista on Stensbölen kartanon kokoelmissa, jotka omistaa Svenska Litteratursällskapet.


title: Rauma-Repola

text: Rauma-Repola Oy oli suomalainen metsä-, metalli- ja telakkateollisuutta harjoittanut pörssiyhtiö, joka sulautettiin vuonna 1990 Yhtyneet Paperitehtaat Oy:n kanssa Repola Oy:ksi. Rauma Oyj peri metalli-ja koneteollisuustoiminnan.


title: Rauma-Repola

text: Rauma-Repola perustettiin vuonna 1952 sulauttamalla keskenään Rauma-Raahe Osakeyhtiö, Repola-Viipuri Oy ja Lahti Oy. Kaikki kolme yhtiötä kuuluivat kansallispankkilaiseen teollisuusryhmään. Sulautumisessa syntyneen yhtiön pääpaino oli metsäteollisuudessa; lähinnä sahateollisuudessa ja sellun valmistuksessa. Yhtiö valmisti myös puuhioketta Martinniemen puuhiomossa. Eräs yhtiön sahoista oli Martinniemen saha. Näiden toimialojen lisäksi yhtiöllä oli konepaja Raumalla sekä telakat Raumalla, Loviisan Valkossa ja Savonlinnan Pääskynniemessä.


title: Rauma-Repola

text: Vuonna 1970 Rauma-Repola hankki Tampereella toimivan konepajayhtiön Lokomo Oy:n osakekannan. Lokomon tuotevalikoimaan kuuluivat tuohon aikaan mm. kaivinkoneet, murskaimet, tiehöylät, nosturit ja metsäkoneet. Vetureiden valmistuksen Lokomo oli jo lopettanut.


title: Rauma-Repola

text: 1972 Rauma-Repola aloitti öljynporauslauttojen valmistuksen Mäntyluodon telakalla.


title: Rauma-Repola

text: 1983 Rauma-Repolan metsäkoneryhmä osti ruotsalaisen Kockumsin metsäkonetoiminnot.


title: Rauma-Repola

text: Vuonna 1982 Rauma-Repola hankki myös venttiileitä valmistavan suomalaisen Neles Oy:n. Kuusi vuotta myöhemmin 1988 yhtiö osti yhdysvaltalaisen Jamesbury Inc:in jayhtiöt yhdistettiin Neles-Jamesburyksi.


title: Rauma-Repola

text: 1983 Perustettiin tytäryhtiö Rauma-Repola Oceanics, joka tunnettiin valmistamistaan Mir sukellusveneistä.


title: Rauma-Repola

text: 1987 Rauma-Repola osti metsä- ja metalliteollisuutta harjoittaneen W. Rosenlew Oy:n ja sulautti sen itseensä samana vuonna.


title: Rauma-Repola

text: 1988 Rauma-Repola lopetti Joensuussa Penttilän sahan toiminnan.


title: Rauma-Repola

text: 1989 Rauma-Repola osti 100 % Timberjackin, Koehringin ja Peerlessin metsäkoneiden valmistuksen.


Helsingin yliopiston hallintorakennuksen valtaus (13.–15. helmikuuta 1990) oli spontaanisti alkanut talonvaltaus, jossa noin kahdeksansataa Helsingin yliopiston opiskelijaa ja henkilökuntaan kuuluvaa valtasi Fabianin- ja Yliopistonkadun risteyksessä sijaitsevan yliopiston hallintorakennuksen kolmannen ja neljännen kerroksen. Valtaus alkoi Helsingin yliopiston ylioppilaskunnan järjestämän mielenosoituksen päätyttyä.


title: Helsingin yliopiston hallintorakennuksen valtaus

text: Valtaajista noin kaksisataa vietti myös yöt vallatussa rakennuksessa. Valtauksen aikana hallintorakennuksen katolle nostettiin musta lippu valtauksen merkiksi. Lippu oli alkujaan Limes ry.:n kerhotilan pöytäliina. Valtaajat käyttivät myös ylioppilaslakkia tunnuksenaan. Valtauksen aikana opiskelijat, vahtimestarit ja yliopiston rehtori Päiviö Tommila sopivat että valtaajat käyttäytyvät hallintorakennuksessa siivosti ja toisaalta poliisia ei kutsuta paikalle, vaan että tilanne hoidetaan yliopiston sisäisenä asiana. Hallintorakennuksen valtaajien johtoryhmän muodostivat Ritva Ruotsalainen, Otto-Ville Mikkelä, Lauri Jetsu ja Ruurik Holm. Samaan aikaan valtauksen kanssa oli pankkilakko, ja yliopiston henkilökunnan palkat oli tarkoitus jakaa työntekijöille käteen. Yliopiston johto yritti painostaa valtaajia sillä ettei palkkoja voitaisi jakaa turvallisuussyihin vedoten, mikäli valtaus olisi käynnissä.


text: Opiskelijat halusivat valtauksella kiinnittää huomiota yliopistolla tuolloin kiihkeänä käyneeseen keskusteluun opiskelijoiden oikeusturvasta ja vaikutusmahdollisuuksta yliopistossaan. Opetusministeriössä oli valtauksen aikaan työn alla kauan valmisteltu esitys Helsingin yliopiston uudesta hallintomallista, jonka valmistelussa virallisiin keskusteluihin oli otettu vain yliopiston nykyinen johto vaikka uuden mallin myötä myös muut yliopiston ryhmät pääsisivät mukaan hallintoon. Valtaajat kannattivat neljän tasavertaisen ryhmän yhteishallintoa, jossa aiemmin yksin yliopistoa hallinneet professorit olisivat hallinnossa tasavertaisessa asemassa muun muassa opiskelijoiden kanssa. Professorien esityksessä muut ryhmät (opiskelijat, opetushenkilökunta, muu henkilökunta) pääsisivät mukaan hallintoon, mutta ylin päätösvalta säilyisi professoreilla.


text: Valtaus sai aikaan huomattavaa liikehdintää poliittisessa kentässä ja valtauksen alkua seuraavana päivänä opetusministeri Christoffer Taxellin lisäksi useiden eduskuntaryhmien edustajat kävivät tapaamassa valtaajia. Eduskuntaryhmien kannanotot ja lupaukset kuultuaan valtaajat äänestivät valtauksen päättämisestä ja kaksi vuorokautta valtauksen alkamisesta valtaus päätettiin lopettaa toistaiseksi. Valtauksen aikana opiskelijat keräsivät lähes 7 000 nimen adressin tavoitteensa puolesta.


text: Tunnettuja valtaukseen osallistuneita ovat Aleksi Bardy, Peik Johansson, Tuomas Rantanen, Jukka Relander, Jari Sedergren, Vesa Sisättö ja Teivo Teivainen.


title: Puoliluku

text: Puoliluku, myös puolikokonaisluku, tarkoittaa matematiikassa ja fysiikassa parittoman kokonaisluvun puolikasta. Puoliluku voidaan esittää muodossa formula_1, jossa formula_2 on kokonaisluku. Esimerkiksi 4½, 7/2, −13/2 ja 8,5 ovat kaikki puolilukuja. On huomattava, että kokonaisluvun puolikas ei aina ole puoliluku: puoliluvut ovat vain ja ainoastaan parittomien kokonaislukujen puolikkaita.


title: Puoliluku

text: Puolilukujen joukkoa merkitään


title: Puoliluku

text: missä formula_4 on kokonaislukujen joukko.


title: Puoliluku

text: Puolilukuja käytetään kvanttifysiikassa yleisesti hiukkasten impulssimomentin eli spinin käsittelyssä. Kaikkien fermionien spinkvanttiluku on puoliluku.


title: Puoliluku

text: Olkoon formula_1 puolikokonaisluku. Silloin sen kertoma on


title: Malbolge

text:
Malbolge on avoimen lähdekoodin periaatteella toimiva esoteerinen ohjelmointikieli. Sen kehitti Ben Olmstead vuonna 1998.
Malbolge on saanut nimensä Danten "Jumalaisen näytelmän" kahdeksannen Helvetin kerroksen mukaan.


title: Malbolge

text: Malbolgen lähtökohtana on, että se on mahdollisimman vaikeasti ohjelmoitava. Kuitenkin muutamilla tempuilla sen saa ymmärrettäväksi.


title: Malbolge

text: Malbolge on niin vaikeasti ymmärrettävä, että sen suunnittelusta kului kaksi vuotta ennen kuin ensimmäinen järkevä Malbolge-ohjelma tehtiin. Tosin tällöinkään ohjelmaa ei koodannut ihminen, vaan se generoitiin Andrew Cooken ohjelmoimalla sädehakualgoritmilla (beam search).


title: Malbolge

text: Vuonna 2000 Anthony Youhas esitti blogissaan päihittäneensä Malbolgen vaikeudet ja osaavansa käyttää sitä. Hän osoitti tämän tekemillään kolmella ohjelmalla. Hän ei kuitenkaan paljastanut ohjelmointimetodiaan.


title: Malbolge

text: Malbolge on konekieli, joka toimii kolmikantaisessa (ternary) järjestelmässä, ei binäärissä.


title: Malbolge

text: Malbolgessa on kolme rekisteriä, a, c ja d, jotka ovat kuin muuttujia muissa kielissä. Kun ohjelma alkaa, kaikkien kolmen arvo on 0.


title: Malbolge

text: "d"-rekisterissä voi olla muistiosoite; tällöin "[d]" on kyseisen osoitteen sisältämä arvo. "[c]" toimii vastaavasti.


title: Malbolge

text: Malbolgen virtuaalikoneessa on 59049 muistisanaa, joista kussakin voi olla 10 merkkiä pitkä kolmikantainen luku. Jokaisella muistipaikalla on osoite väliltä 0 - 59048, ja ne voivat kukin sisältää luvun väliltä 0 - 59048 (desimaalinen). Jos sanan arvo saavuttaa 59049:n, se korvataan 0:lla.


title: Malbolge

text: Ennen kuin Malbolge-ohjelman suoritus aloitetaan, ohjelma ladataan tulkin muistin alkuun. Välilyöntimerkit unohdetaan, ja jotta ohjelmoinnista tulisi vaikeampaa, koko muun ohjelman tulee koostua alla mainituista merkeistä. Loppuosa muistista täytetään "crazy operation"ia käyttäen kaavalla "[m] = crz [m - 2], [m - 1]".


title: Malbolge

text: Malbolge päättää suoritettavan käskyn kaavalla "([c]+c) mod 94". Lopputulos kertoo, mitä tulkki tekee:


title: Malbolge

text: Kunkin käskyn suorituksen jälkeen käsky kryptataan (ks. alla), jotta se ei tee samaa ensi kerralla, ellei juuri ole suoritettu hyppyä. Heti hypyn jälkeen kryptataan sen sijaan hypyn kohdetta edeltävä käsky. Kryptauksen jälkeen rekisterien c ja d arvoa kasvatetaan yhdellä ja seuraava käsky suoritetaan.


title: Malbolge

text: Jokaisen konekäskyn suorittamisen jälkeen [c]:hen sijoitetaan arvo enc(c mod 94), missä enc(x) on seuraava funktio (valitse x taulukosta, enc(x) on sen alla olevan merkin ASCII-koodi):


title: Malbolge

text: Jokaiselle syötteiden numeroparille suoritetaan seuraava kuvaus tuloksen ternaarinumeron saamiseksi. Esimerkiksi crz 0001112220, 0120120120 = 1001022211.Tämä Malbolge-ohjelma kirjoittaa "Hello world":


title: Iceweasel

text: Iceweasel on Debian-projektin ylläpitämä Firefox-selaimen versio, josta on riisuttu Mozilla Foundationin omistamat Firefox tuotemerkit ja logot. Tuotemerkkien käyttäminen edellyttäisi eräiden Mozilla Foundationin asettamien, mutta Debian-projektin periaatteiden vastaisten ehtojen hyväksymistä.


title: Iceweasel

text: Käytännössä Iceweaselin ja Firefoxin välillä ei loppukäyttäjän kannalta juurikaan ole eroa. Iceweasel käyttää nimenmuutoksesta huolimatta Mozillan palveluita, kuten liitännäisten etsintää, laajennuksia ja pilvipalveluita. Myöskään epävapaiden osien kuten Adobe Flashin käyttötapaan ei ole tullut muutoksia. Debian vie kaikki tarvittavat tietoturvakorjaukset takautuvasti kaikkiin sen vakaiden julkaisujen mukana jaeltaviin ohjelmaversioihin, kunnes näiden jakelujen tuki lopetetaan.


title: Iceweasel

text: Mozilla Foundationin sähköpostiohjelma Thunderbird ja internet-ohjelmistopaketti SeaMonkey ovat samaan tapaan ja samasta syystä saaneet Debianissa uudet nimet IceDove ja IceApe.


title: Iceweasel

text: Iceweasel oli aiemmin myös Gnuzillan käyttämä nimi Firefox-selaimen muunnelmalle. Gnuzilla on GNU-projekti, jonka tarkoitus on tuottaa Mozilla-ohjelmista pelkästään vapaata lähdekoodia käyttäviä versioita. Nykyään Gnuzilla Iceweasel on nimeltään Gnuzilla Icecat.


title: Iceweasel

text: Icecat poistaa Firefox-selaimesta grafiikan ja laajennukset, jotka vapaan ohjelmiston puolestapuhujat ovat luokitelleet epävapaiksi. Vaikka Gnuzilla väittää poistaneensa talkback-liitännäisen, sen liittäminen ei muutenkaan olisi mahdollista epävirallisissa käännöksissä.


title: Azuay

text: Azuay on maakunta Ecuadorissa. Sen pinta-ala on noin 7 700 neliökilometriä ja asukkaita siellä on noin 712 000 (2010). Maakunnan pääkaupunki on Cuenca, Ecuadorin kolmanneksi suurin kaupunki.


title: Azuay

text: Azuayn maakunta sijaitsee Andeilla Ecuadorin eteläosassa. Sen naapurimaakunnat ovat pohjoisessa Cañar, idässä Morona-Santiago, etelässä Zamora-Chinchipe ja Loja ja lännessä El Oro ja Guayas. Azuay on väkiluvultaan maan viidenneksi suurin maakunta.


title: Azuay

text: Panamericana-valtatie kulkee Azuayn läpi. Provinssissa sijaitsee muun muassa maan suurin vesivoimala sekä El Cajasin kansallispuisto.


title: Azuay

text: Azuay on jaettu 15 kantoniin (suluissa niiden pääkaupungit):


title: Tyler Hilton

text: Tyler James Hilton (22. marraskuuta 1983 Palm Springs, Kalifornia, Yhdysvallat) on yhdysvaltalainen muusikko ja näyttelijä. Hiltonin musiikillisen lahjakkuuden huomasivat radiojuontajat Brian ja Mark, jotka kutsuivat hänet esiintymään ohjelmaansa 16-vuotiaana.


title: Tyler Hilton

text: Hiltonilla on pikkusisko Brittany (s. 1985).


title: Bellona

text: Bellona on roomalainen sodan jumalatar, jonka kreikkalainen vastine oli Enyo. Hän saattoi toimia myös taistelujen johtajana ennen Marsin valtakautta. Sen jälkeen, kun hän oli vuonna 296 eaa. vastannut voittoa halajavien pyyntöihin, hän sai oman temppelin Capitolinus-kukkulalle Marsin alttarin viereen. Temppelissä senaatti kokoontui ottamaan vastaan ulkomaiset lähettiläät ja triumfia pyytävät sotapäälliköt.


title: Brewerin–Dobsonin kiertoliike

text: Brewerin–Dobsonin kiertoliike on hidas Maan ilmakehässä tapahtuva kiertoliike, joka kuljettaa ilmaa alailmakehästä yläilmakehään ja tropiikista kohti napa-alueita. Mallin esittivät ensimmäisinä Alan Brewer (1949) ja Gordon Dobson (1956), tosin Dobson oli uumoillut tällaisen kiertoliikkeen olemassaoloa jo vuonna 1929. Edellinen käytti sitä vesihöyryn, jälkimmäinen otsonin jakauman selittämiseen. Tropiikissa ilma nousee aluksi troposfääristä stratosfääriin, jossa se kulkeutuu kohti napoja. Korkeammilla leveysasteilla ilma alkaa laskeutua takaisin alailmakehään.


title: Brewerin–Dobsonin kiertoliike

text: Tropiikissa alailmakehästä ylöspäin nouseva ilmavirtaus on hyvin hidas: sen nopeus on vain noin 20–30 metriä päivässä. Suurin osa ilmasta ei koskaan pääse ylästratosfääriin, vaan kulkeutuu kohti keskileveysasteita. Stratosfäärissä kiertoliike alkaa kuljettaa ilmaa päiväntasaajalta kohti napoja. Noin leveysasteilla 30°N ja 30°S kiertoliike alkaa vähitellen suuntautua jälleen alaspäin. Kiertoliikkeen synnyttävä mekanismi on monimutkainen. Se ei suoraan johdu auringon lämmityksestä tropiikissa ja ilman jäähtymisestä navoilla, kuten voisi olettaa (tästä aiheutuu Hadleyn solu). Sen sijaan Brewerin–Dobsonin kiertoliikkeen synty liittyy stratosfäärin aaltoliikkeisiin. Kiertoliike tapahtuu talvella: se on melkein olematon kesäisellä pallonpuoliskolla.


title: Brewerin–Dobsonin kiertoliike

text: Brewerin–Dobsonin kiertoliike on tärkeä mekanismi, jolla erilaiset kaasut kulkeutuvat alailmakehästä stratosfääriin. Esimerkiksi otsonia tuhoavat yhdisteet, kuten CFC-yhdisteet, kulkeutuvat yläilmakehään juuri tämän kiertoliikkeen mukana. Toisaalta kiertoliike kuljettaa navoille tropiikissa syntynyttä otsonia.


title: Cecil Frances Alexander

text: Cecil Frances Alexander (huhtikuun alussa 1818 – 12. lokakuuta 1895), o.s. Humphreys, oli irlantilainen runoilija.


title: Cecil Frances Alexander

text: Cecil Frances Humphreys syntyi Dublinissa 1818 yläluokkaiseen perheeseen. Hänen vanhempansa olivat majuri John Humphreys ja Elizabeth Reed. Tytär alkoi kirjoittaa uskonnollisia runoja jo nuorena. Ensimmäiset runonsa hän julkaisi useilla eri salanimillä "Dublin University Magazine" -lehdessä.


title: Cecil Frances Alexander

text: 1840-luvulla Humphreys julkaisi useita erityisesti lapsille suunnattuja runokokoelmia, joista tunnetumpia on "Hymns for Little Children" (1848). Siinä olivat mukana myös runot "All Things Bright and Beautiful" ja "There is a Green Hill Far Away", joista jälkimmäinen tunnetaan suomenkielisen virsikirjan virtenä "Vieraalla maalla kaukana". Humphreysin runot saivat vaikutteita runoilija John Kebleltä ja yleisemminkin Oxfordin yliopiston piirissä toimivasta uskonnollisesta liikkeestä, jonka aktiivinen tukija Humphreys myös oli.


title: Cecil Frances Alexander

text: 1850 Humphreys meni naimisiin irlantilaisen kirkonmiehen William Alexanderin kanssa. Perhe asui Londonderryssä ja Strabanessa, mutta heidän taloudellinen tilanteensa oli heikko, kunnes aviomies nimitettiin 1867 Derryn ja Raphoen piispaksi. Hänen vaimonsa teki hyväntekeväisyystyötä langenneiden naisten ja köyhien parissa mutta laati myös lukuisia uusia virsiä.


title: Cecil Frances Alexander

text: Humphreys kuoli kotikaupungissaan Londonderryssä syksyllä 1895.


title: Bromikloorimetaani

text: Bromikloorimetaani on orgaaninen yhdiste, joka on normaaliolosuhteissa olomuodoltaan väritöntä-keltaista nestettä, jolla on tunnusomainen haju. Sen kemiallinen kaava on CHBrCl. Bromikloorimetaanista käytetään myös nimiä "klooribromimetaani" ja "metyyliklooribromidi".


title: Bromikloorimetaani

text: Bromikloorimetaanin moolimassa on 129,4 g/mol, sulamispiste −88 °C, kiehumispiste 68 °C, suhteellinen tiheys 2,0 g/cm (vesi = 1,0 g/cm) ja CAS-numero 74-97-5. Bromikloorimetaani liukenee huonosti veteen.


title: Bromikloorimetaani

text: Bromikloorimetaanin kaupallinen nimi on "Halon 1011". Aineen hengittäminen voi aiheuttaa keuhkopöhön. Yhdiste on myös suurina pitoisuuksina huumaavaa.


title: Bromikloorimetaani

text: Bromikloorimetaanin käyttökohteita ovat orgaaninen synteesi ja tulensammuttaminen.


title: Esoteerinen ohjelmointikieli

text:
Esoteerinen ohjelmointikieli tai "esolang"
on ohjelmointikieli, jotka on suunniteltu testaamaan ohjelmointikielen rakenteen rajoja. Yleensä tavoitteena on osoittaa erikoisia tapoja joilla systeemi voi olla Turing-täydellinen, eli kykenevä simuloimaan minkä tahansa muun tietokoneen tai ohjelman toimintaa. Esoteerisen ohjelmointikielen tarkoitus voi olla myös hauskuuttaa. Esimerkiksi AAAAAAAAAAAAAA!!!! on huumoritarkoituksella ohjelmoitu esoteerinen ohjelmointikieli, joka koostuu pelkästään A:sta, välilyönneistä ja huutomerkeistä.


title: Esoteerinen ohjelmointikieli

text: Esoteeriset ohjelmat eivät yleensä ole helposti ohjelmoitavissa, joten ne ovat lähinnä hakkereiden ja ohjelmoinnin harrastajien suosiossa. Käytettävyys muutenkin on esoteerisissa ohjelmissa merkityksetön, tai jopa huono asia. Esimerkiksi Malbolge -ohjelmointikieli on tehty tarkoituksella mahdollisimman vaikeakäyttöiseksi. Toisaalta esoteerisissä kielissä voidaan myös käyttää huumoria; Arnold-C käyttää komentosyntaksinaan Schwarzeneggerin toimintaelokuvien vuorosanoja, Chef ruokareseptejä ja lolcode Internet-meemejä.


title: Esoteerinen ohjelmointikieli

text: Varhaisin esimerkki esoteerisistä kielistä oli INTERCAL, jonka James Lyons ja Don Woods suunnittelivat vuonna 1972. Heidän tavoitteensa oli tehdä ohjelmointikieli joka oli mahdollisimman erilainen kuin kaikki muut heidän tuntemansa ohjelmointikielet.


title: Esoteerinen ohjelmointikieli

text: Yli 20 vuotta myöhemmin Urban Müller loi kenties kuuluisimman esoteerisen ohjelmointikielen, brainfuckin, joka koostuu pelkästään kahdeksasta merkistä. Sen tarkoituksena oli olla mahdollisimman pelkistetty ohjelmointikieli.


title: Esoteerinen ohjelmointikieli

text: Muita paremmin tunnettuja esoteerisia ohjelmointikieliä ovat Befunge, joka mahdollistaa kielen kirjoittamisen sekä lukemiseen oikean ja vasemman lisäksi myös ylös- ja alaspäin, sekä Malbolge, maailman vihamielisimpänä ja käytettävyydeltään vaikeimpana pidetty ohjelmointikieli, jonka normaali käyttö vaatii oikeastaan enemmän työtä kuin jotkin vanhanaikaiset sotilassalausalgoritmit . Malboglen ensimmäinen ei-esimerkkikoodi jouduttiin luomaan laskennallisesti koodigeneraattorin avulla.


title: Loja (maakunta)

text: Loja on maakunta Ecuadorissa. Sen pinta-ala on noin 10 800 neliökilometriä, asukkaita siellä on noin 450 000. Provinssi on nimetty sen samannimisen pääkaupungin mukaan.


title: Loja (maakunta)

text: Loja sijaitsee Andeilla Ecuadorin eteläosassa. Se rajautuu etelässä Peruun ja sen naapuriprovinssit ovat lännessä El Oro, pohjoisessa Azuay ja idässä Zamora-Chinchipe.


title: Loja (maakunta)

text: Panamericana-valtatie kulkee provinssin läpi. Lojan luonto on hyvin monipuolista ja sisältää pilvimetsää, sademetsää sekä vuoristoa.


title: Loja (maakunta)

text: Loja on jaettu 16 kantonit (suluissa niiden pääkaupungit):


title: Risto Ranki

text: Risto Ranki (s. 1948) on suomalainen kunnallispoliitikko (kok) ja sosiologi. Ranki on ottanut kantaa hoitopolitiikkaan, ja ajatuksiaan hän on esittänyt jälkikäteen kirjoittamassaan päiväkirjassa "Heti hoitoon -hus hus" (Edita, 2004). Valtiotietieteen tohtori, kauppa-ja teollisuusministeriön energiaosaston teollisuusneuvos Risto Ranki on Helsingin terveyslautakunnan varapuheenjohtaja ja HUS-Helsinki-johtokunnan puheenjohtaja.


title: Kertoma-alkuluku

text: Kertoma-alkuluku on alkuluku muotoa "n"! ± 1, jossa "n" on positiivinen kokonaisluku. Ensimmäisiä kertoma-alkulukuja ovat 2, 3, 5, 7, 23, 719, 5039, 39 916 801, 479 001 599 ja 87 178 291 199.


title: Loki-Kirjat

text: Loki-Kirjat oli vuonna 1989 perustettu suomalainen kustantamo. Niko Aulan perustama yhtiö julkaisi ensimmäisen kirjansa vuonna 1991. Alkuvuodesta 2007 yrityksen ilmoitettiin lopettavansa toimintansa saman vuoden keväänä. Kustantamon toimitusjohtajan Aulan mukaan oli ”aika lopettaa kustantaminen, koska uusille kirjoille ei ole liiemmin elintilaa”.


title: Loki-Kirjat

text: Loki-Kirjat on tunnettu filosofian ja kaunokirjallisuuden klassikkoteosten suomennoksista sekä Like-kustantamon ohella merkittävimpänä tieteiskirjallisuuden kustantajana Suomessa 1990- ja 2000-luvuilla. Kustantamo julkaisi lähes 150 teosta.


title: Najadi

text: Najadit (, sanasta νάειν, "náein", "virrata, uida") ovat kreikkalaisessa mytologiassa makean veden nymfejä – alempiarvoisia jumaluuksia, jotka olivat kiinteästi yhteydessä jokiin, puroihin ja lähteisiin. Mikäli najadin vesikeho kuivui, myös itse najadi kuoli. Heidät kuvattiin usein lähteensä vierellä seisoviksi nuoriksi ja kauniiksi neitsyeiksi. Useat najadeista avioituivat paikallisten kuninkaiden kanssa.


title: Najadi

text: Antiikin aikoina najadit nauttivat huomattavaa arvostusta, ja heille uhrattiinkin lampaita, viiniä, hunajaa ja öljyä.


title: Najadi

text: Limnadit ovat järvissä eläviä najadeja. Limnadit ovat siis yksi viidestä najadien alaluokista.


title: Seitsemän veljestä (elokuva)

text: Seitsemän veljestä on Wilho Ilmarin ohjaama suomalainen elokuva vuodelta 1939. Elokuva perustuu Aleksis Kiven romaaniin "Seitsemän veljestä", joka ilmestyi vuonna 1870. Elokuva kuvaa veljesten elämää Jukolassa, Impivaarassa ja Toukolan metsissä.


title: Seitsemän veljestä (elokuva)

text: Elokuvasta osa kuvattiin Pyhäniemen kartanossa.


title: Seitsemän veljestä (elokuva)

text: Aikalaisarvioissa päädyttiin yleensä kiittämään elokuvaa. Myöhemmissä arvioissa elokuva ei ole saanut erityisempää kiitosta kankean etenemisensä vuoksi. Ilmarin teatterimaista ohjausta veljeksistä on toisinaan kunnioitettu virallisena versiona.


title: Seitsemän veljestä (elokuva)

text: Finnkino Oy on julkaissut teoksen myös DVD:nä.


title: Alppihiihto talviolympialaisissa 1964

text: IX talviolympialaisissa Innsbruckissa vuonna 1964 alppihiihto oli kuudetta kertaa olympialaisten ohjelmassa. Alppihiihdossa järjestettiin kuusi kilpailutapahtumaa: pujottelu, suurpujottelu ja syöksylasku sekä miehillä että naisilla.


title: Vesirutto

text: Vesirutto eli kanadanvesirutto ("Elodea canadensis") on Pohjois-Amerikasta kotoisin oleva vesikasvi, joka on levinnyt laajalti myös Eurooppaan. Se on uposkasvi, ja vain sen valkoiset kukat nousevat veden pinnan yläpuolelle.


title: Vesirutto

text: Vesiruton alkuperäinen levinneisyysalue painottui Pohjois-Amerikan itäosiin. Ensimmäisen kerran se tavattiin Euroopassa 1830-luvulla, ja se on sen jälkeen levinnyt ihmisen mukana tai ihmisen levittämänä laajalle alueelle. Laji viihtyy rehevissä vesistöissä ja hitaasti virtaavissa joissa ja isoissa ojissa. Se leviää nopeasti ja jopa pienistä pätkistä. Rehevillä järvillä sen kasvustot voivat haitata järvien virkistyskäyttöä.


title: Vesirutto

text: Argentiinanvesiruttoa ("Egeria densa") kasvatetaan akvaariokasvina.


title: Vesirutto

text: Vesirutto on uposkasvi, joka kukkia lukuun ottamatta pysyy pinnan alla. Kasvi kasvattaa hennon, 30–150 cm pitkän varren, joka juurtuu haarallisista nivelistä. Vesiruton lehdet ovat varren alaosassa vastakkain, mutta pääosassa vartta ne kasvavat kolmen lehden kiehkuroina varren ympärillä. Lehtilapa on kooltaan 7–13 x 2–3 mm ja vaihtelee muodoltaan kapeanpuikeasta pitkulaiseen. Lapa on tavallisesti hieman käyrä ja laidoilta hienosahainen. Syksyllä syntyvät tiheälehtiset haarojen ja varren kärjet ovat talvehtivia. Lehtihangoissa olevat pitkäperäiset kukat ovat yksittäin ja vedenpintaan yltäviä. Kukkaperän tyvellä on kaksi pientä ylälehteä. Terä- ja verholehtiä on kolme kappaletta. Lähes valkoiset terälehdet ovat 2–3 mm pitkiä ja jokseenkin verholehtien pituisia. Emikukassa on kolme joutohedettä ja kolme emiä. Suomessa vesirutto kukkii heinä-syyskuussa, mutta kukkivia yksilöitä tavataan vain harvoin.


title: Vesirutto

text: Vesirutto on kaksikotinen kasvi, mutta se ei Euroopassa tuota siemeniä. Tämä johtuu siitä, että aikanaan Eurooppaan tuotiin lähes pelkästään emiyksilöitä. Suomessakin tavataan vain emikasveja. Vesirutto talvehtii vihreänä ja alkaa kasvaa heti jäiden lähdettyä.


title: Vesirutto

text: Vesirutto on kotoisin Pohjois-Amerikasta, jossa sitä kasvaa Kanadassa ja Yhdysvaltojen pohjois- ja keskiosissa. Levinneisyyden painopiste on mantereen itäosissa. Euroopassa vesirutto havaittiin ensimmäisen kerran 1830-luvulla Irlannissa, jonne se ilmeisesti tuotiin vahingossa muiden ulkomaisten vesikasvien mukana. Tarkoituksellisesti lajia tuotiin vesikasviksi Britteinsaarille 1840-luvulla. Sieltä laji levisi veneiden ja kalanpyydysten mukana sekä myös ihmisen tuomana melko nopeasti Keski- ja Pohjois-Eurooppaan. Nykyään lajia tavataan yleisesti Britteinsaarilta ja Ranskasta läpi Keski- ja Itä-Euroopan Venäjän länsiosiin saakka. Etelässä levinneisyysalue rajoittuu Pohjois-Italiaan, Balkanin niemimaan pohjoisosiin sekä Ukrainan pohjoisosiin. Pohjoisessa levinneisyysalue ulottuu Fennoskandian keskiosiin ja Luoteis-Venäjälle. Vesiruttoa on tavattu myös Australiassa ja Tasmaniassa.


title: Vesirutto

text: Suomeen laji tuotiin vuonna 1884 Helsingin yliopiston kasvitieteelliseen puutarhaan. Lajia istutettiin pian tämän jälkeen myös eräisiin suomalaisiin vesistöihin, joista Suomen nykyinen kanta on saanut alkunsa. Nykyisin vesirutto on levinnyt laajalle alueelle. Sitä tavataan monista vesistöistä Etelä- ja Keski-Suomesta ja paikoitellen myös Pohjois-Pohjanmaalta ja Kainuusta. Pohjoisin kasvupaikka lajilla on Suomessa Käsivarresta Enontekiöltä. Laji leviää edelleen Suomessa uusiin kasvupaikkoihin.


title: Vesirutto

text: Suomessa vesirutto on vieraslaji, joka viihtyy rehevissä järvenlahdissa, pikkujärvissä, hitaasti virtaavissa joissa ja isommissa ojissa, joskus myös murtovedessä. Kasvupaikkojen pohja on tavallisesti mineraalimaata. Uusille kasvupaikoille vesirutto leviää versonkappaleista paitsi virtaavan veden ja lintujen mukana, myös esimerkiksi veneiden, laivojen ja kalastusvälineiden välityksellä. Koska vesirutto lisääntyy pienistäkin pätkistä, kasvin hävittäminen niittämällä on vaikeaa. Laji oli haitaksi laivaliikenteelle jo 1800-luvulla Euroopan hitaasti virtaavissa joissa ja kanavissa, ja kasvustot tukkivat myös putkia.


title: Vesirutto

text: Rutto-nimi viitta kasvin sitkeyteen ja nopeaan leviämiseen. Rehevillä järvillä vesirutto voi kasvaa sellaisiksi massoiksi, että se haittaa järvien virkistyskäyttöä. Suomessa vesirutto on määritelty tarkkailtavaksi haittalajiksi kansallisessa vieraslajistrategiassa.


title: Vesirutto

text: Vesiruttoa käytetään akvaariokasvina.


title: Salmakis

text: Salmakis on roomalaisessa mytologiassa najadi, jonka Ovidius kuvailee teoksessaan "Muodonmuutoksia" hyvin epätavalliseksi nymfiksi. Tosin kuin sisarensa, hän ei halua liittyä Dianan joukkioon metsästämään ja ampumaan jousella. Sen sijaan hän nauttii kylpemisestä ja hiustensa kampaamisesta ja katselee kuvajaistaan veden pinnasta.


title: Salmakis

text: Salmakis rakastuu kauniiseen nuorukaiseen nimeltä Hermafroditos, Hermeen ja Afroditen poikaan. Niinpä hän rukoilee jumalia liittämään heidät rakkaudessa ikuisesti yhteen. Jumalat kuitenkin vastaavat hänen rukoukseensa kirjaimellisesti, ja kun Hermafroditus kylpee Salmakiin lähteessä, heidän kehonsa yhdistyvät kaksineuvoiseksi hermafrodiitiksi, jolla on sekä miehen että naisen sukupuoliset tunnusmerkit. Tästä suuttuneena Hermafroditus pyytää jumalia kiroamaan lähteen niin, että muutkin siinä kylpevät miehet kokisivat saman kohtalon kuin hän.


title: Salmakis

text: Tarina on kerrottu uudelleen laulussa "The Fountain of Salmacis", Genesis, Nursery Cryme -albumi, 1971.


title: Marcela Bovio

text: Marcela Alejandra Bovio García (s. 17. lokakuuta 1979 Monterreyssä, Nuevo Leónin osavaltiossa, Meksikossa) on meksikolainen muusikko. Hän laulaa ja soittaa viulua Stream of Passion -yhtyeessä, jonka hän perusti alankomaalaisen Arjen Anthony Lucassenin kanssa vuonna 2005.


title: Marcela Bovio

text: Bovio aloitti musiikkiharrastuksen kuusivuotiaana musiikin teorialla ja huilunsoitolla paikallisessa musiikkikoulussa. Teini-ikäisenä hän aloitti viulunsoiton ja klassisen laulun opiskelun. Samaan aikaan hän kiinnostui progressiivisesta rock- ja metallimusiikista, ja myöhemmin jazzista. Vuonna 1995 Bovio perusti ystävineen yhtyeen nimeltä Hydra, jossa hän soitti aluksi bassoa, mutta siirtyi pian laulajaksi muiden kuultua hänen ääntään. Hydra julkaisi yhden demon ennen hajoamistaan vuonna 2001. Samana vuonna Bovio ja Hydran kosketinsoittaja Alejandro Millán perustivat uuden yhtyeen Elfonía, joka on julkaissut kaksi albumia. Bovio on laulanut myös zarzuelaa kotikaupungissaan Monterreyssä.


title: Marcela Bovio

text: Vuonna 2003 Bovio valittiin sadan ehdokkaan joukosta laulamaan alankomaalaismuusikko Arjen Anthony Lucassenin Ayreon-projektin vuonna 2004 julkaistulle "The Human Equation" -albumille. Hänen ääntään kuullaan vaimon ("Wife") roolissa yhdeksässä kappaleessa. Bovio lauloi myös Ayreonin ensimmäisen albumin "The Final Experiment" uusintajulkaisulla. Bovion ja Lucassenin yhteistyön seurauksena sai alkunsa Stream of Passion -yhtye, jonka debyyttialbumi "Embrace the Storm" julkaistiin 24. lokakuuta 2005. Stream of Passionin konserteissa esiintyy taustalaulajana Marcelan sisko Diana Bovio.


title: Koopa Troopa

text: Koopa Troopa (, vanha suomennos "Konnasoturi") on Nintendon "Mario"-pelisarjassa esiintyvä, fiktiivisen koopa-kilpikonnalajin yleisin edustaja. Useimmat lajin edustajista työskentelevät koopien kuninkaalle, Bowserille. Ne ovat Goombien, Shy Guyden ja piranjakasvien kanssa yleisimpiä pelisarjassa esiintyviä vihollisia.


title: Koopa Troopa

text: Koopa Troopia sanotaan usein yksinkertaisesti "Koopiksi" tai joskus myös "Troopiksi". Niiden tuhoaminen vaatii kaikissa sivuttain vierivissä Mario-peleissä tulipallojen käyttöä. "Super Mario Worldissä" ne voi tuhota myös kierrehypyllä.


title: Koopa Troopa

text: Koopa Troopa piiloutuu kuoreensa, mikäli sen päälle hypätään (se tosin tulee ulos kuorestaan hetken kuluttua), ja toinen kosketus saa sen sinkoutumaan eteenpäin ja jyräämään kaiken, mitä sen alle jää (myös Marion, mikäli kuori kimpoaa tätä päin). Mikäli Mario hyppää Koopa Troopan päälle "Super Mario 64:ssä", se tulee ulos kuorestaan ainoastaan housuihin ja kenkiin pukeutuneena ja juoksentelee kauhuissaan ympäri kenttää. Tämän jälkeen Mario voi skeitata kuorella, kunnes törmää johonkin, jolloin kuori häviää. "Super Mario Bros. 2":ssa, "Super Mario Bros. 3":ssa, "Super Mario Worldissä", ""issa ja "New Super Mario Bros." -pelissä on myös mahdollista kantaa kuorta ja potkaista se vihollista tai lohkaretta päin. Näissä peleissä voi myös tuhota itse kuoren sisällä olevan koopa troopan pudottamalla kuoren vieressä olevaa lohkaretta tai putkea päin.


title: Koopa Troopa

text: Koopa Troopan ensimmäiset variaatiot olivat Shell Creepereit arcade-pelissä "Mario Bros.". "Super Mario Bros." -pelissä vasta viralliset Koopa Troopat tekivät ensiesiintymisenä (vanha suomenkielinen käännös on konnasoturi). Samassa pelissä ensiesiintyivät myös lentävät Koopa Troopat, Paratroopat. Pelin loppuvastus tunnettiin Koopakuninkaana, joka nimettiin myöhemmin Bowseriksi.


title: Koopa Troopa

text: "Super Mario Bros" -pelissä Koopa Troopia esiintyy sekä vihreä- että punakuorisina; vihreäkuoriset marssivat aina suoraan eteenpäin (vaikka edessä olisikin rotko), kun taas punakuoriset kääntyvät takaisin pudotuksen kohdatessaan. Lisäksi punaiset paratroopat lentävät ylös ja alas paikoillaan, kun taas vihreät lentävät edestakaisin tai hyppivät.


title: Koopa Troopa

text: "Super Mario Bros. 3" esitteli Koopa Troopien jättiläisversiot pelin neljännessä maailmassa, ja pelaaja voi kantaa jopa niiden jättiläismäisiä kuoria ympäriinsä.


title: Koopa Troopa

text: "Super Mario Worldissa" esiteltiin punaisten ja vihreiden Koopa Troopien lisäksi myös keltaiset ja siniset yksilöt. Keltaiset ja siniset koopa troopat kävelevät hieman punaisia ja vihreitä nopeammin. Tässä pelissä Yoshi saa erikoisvoimia, kun hänen suussaan on tietyn värinen koopa troopan kuori. Vihreäkuoriset hän voi ainoastaan sylkeä pois, mutta punakuorisia syömällä hän voi syöstä tulta, keltakuorisia syömällä aiheuttaa maanjäristyksiä iskeytyessään maahan, ja sinikuoriset antavat hänelle kyvyn lentää.


title: Koopa Troopa

text: Pelaajan tallatessa Koopa Troopan "Super Mario Worldissä" , se sinkoutuu ulos kuorestaan t-paitaan pukeutuneena sen sijaan, että menisi kuoreensa piiloon. Kun se palaa tajuihinsa, se alkaa madella kohti kuortaan. Lisäpisteiden saamiseksi sen voi tallata ennen kuin se ehtii turvaan kuorensa sisään. Aiemmista peleistä poiketen "Super Mario Worldin" koopa troopat kävelevät neljän jalan sijaan kahdella jalalla. Koopa Troopat ovat kävelleet siitä lähtien kahdella jalalla kaikissa uudemmissakin peleissä.


title: Koopa Troopa

text: "Super Mario Worldissä" on toinenkin hieno ero vihreiden, punaisten, sinisten ja keltaisten Koopa Troopien välillä. Kun Mario hyppää Koopa Troopan päälle, se tulee ulos kuorestaan. Punaiset Koopa Troopat kiipeävät takaisin kuoreensa tultuaan tajuihinsa, mutta vihreät eivät. Jos sininen Koopa Troopa potkaistaan ulos kuorestaan, ja se löytää uudestaan kuorensa luo, potkaisee se kuoren Marioa kohti. Mikäli Koopa Troopa kiipeää takaisin keltaiseen kuoreen, se alkaa välkkyä, tulee useimpia hyökkäyksiä kohtaan voittamattomaksi ja vierii maassa kohti Marioa torpedon lailla. Jos Yoshi sitten syö yhden näistä todella harvinaisista välkkyvistä kuorista, saa hän kaikkien kuorten erikoisominaisuudet kerralla: lentotaidon sekä kyvyn syöstä tulta ja aiheuttaa maanjäristyksiä iskeytyessään maahan. Naamari-Koopat syrjäyttävät tavalliset Koopa Troopat kun Special World on läpäisty, ja jotkut kuorten värit vaihtuvat tehden harvinaisista Koopa Troopista yleisempiä.


title: Koopa Troopa

text: "New Super Mario Bros." -pelissä Koopa Troopat käyttäytyvät melkein samalla lailla kuin "Super Mario Bros. 3:ssa", sillä ne piiloutuvat kuorensa sisään, mikäli ne tallataan. Vaikka kuorten päävärit ovatkin vihreä ja punainen, on toisinaan mahdollista löytää myös tyhjiä sinisiä kuoria, joita voi käyttää aseina. Vaikka ne ovatkin tyhjiä yksinpelissä, moninpelissä on myös todellisia sinikuorisia Koopa Troopia.


title: Koopa Troopa

text: "Super Mario 64:ssä" ja "Super Mario 64 DS:ssä" on sekä tavallisia vihollisina esiintyviä Koopa Troopia että tietty nimeltä mainittu Koopa Troopa. Hyppäämällä tavallisen Koopa Troopan päälle pelaaja saa sen lähtemään kuorestaan, minkä jälkeen kuorella voi skeitata. Skeittaamalla pelaaja voi tuhota vihollisia ja siirtyä paikasta toiseen helposti, mutta törmätessään johonkin kiinteään objektiin kuori häviää. Mikäli kuorensa menettänyttä kilpikonnaa isketään, se tuhoutuu ja jättää jälkeensä sinisen kolikon. Kummassakin pelissä Koopa Troopat ovat huomattavasti harvinaisempia kuin aiemmissa peleissä. Niitä esiintyy kummassakin pelissä vain parilla alueella. Koopa Troopat ovat tällä kertaa melko haitattomia vihollisia, sillä ne vain juoksentelevat Marion ympärillä yrittäen saada kuortaan takaisin sen sijaan, että yrittäisivät hyökätä tämän kimppuun.


title: Koopa Troopa

text: "Super Mario 64:ssä" on myös Koopa Troopa nimeltään Koopa the Quick, jolla on hallussaan kaksi tähteä. Hän luovuttaa ne pelaajalle vain, mikäli tämä voittaa hänet kahdessa eri juoksukilpailussa. Toinen kilpailuista käydään Bob-Omb Battlefieldillä ja toinen Tiny Huge Islandillä. "Super Mario 64 DS:ssä" pelaajan täytyy pelata Mariolla voidakseen kilpailla Koopa the Quickia vastaan, vaikka pelissä on kolme muutakin pelattavaa hahmoa.


title: Koopa Troopa

text: "Super Mario RPG:ssä" vihreät ja punaiset Koopa Troopat esiintyvät nimillä Terrapin ja Terra Cotta. Jagger, itsepuolustustaitojen opiskelija, jota vastaan pelaaja voi otella Monstro Townissa, on myös Koopa Troopa.


title: Koopa Troopa

text: "Paper Mariossa" jotkut Koopa Troopista ovat ystäviä eivätkä vihollisia. Ystävällisillä Koopa Troopilla, jotka asuvat Koopa Villagessa, on vihreät kuoret. Koopa Villagessa asuu myös eräs sinikilpinen, seikkailunhaluinen Koopa Troopa. Hän on nimeltään Kooper ja hän liittyy Marion seuraan auttaakseen tätä voittamaan Bowserin. Kylässä asuu myös Kooperin ihannoima arkeologi, Koopa Troopa nimeltään Kolorado, joka on saanut innoituksensa Colorado Jonesilta (jonka nimi on puolestaan sanaleikki Indiana Jonesista). Hän on hieman poissaoleva persoona, jota Mario kumppaneineen saa usein auttaa tämän etsiessä aarteita. Vihollisina toimivat Koopa Troopat käyttävät aurinkolaseja ja ovat usein punakuorisia. Koopa Troopia, joita löytyy Toad Town Sewersistä, kutsutaan Dark Koopiksi. Niilläkin on päässään aurinkolasit, mutta ne ovat purppurakuorisia. Kun pelaaja huomaa Dark Koopien hymyilevän, se tarkoittaa, että ne ovat valmiita kierrehyökkäykseensä, joka saa Marion pyörryksiin ja liikuntakyvyttömäksi muutaman kierroksen ajaksi. Koopa Troopia, joita löytyy Bowserin linnasta, kutsutaan Koopatroleiksi. Niillä ei ole aurinkolaseja, mutta sen sijaan niillä on yllään panssariasut ja niiden kuorissa ja pään päällä on piikkejä. Sen takia pelaajan on vaikea saada niitä kaadettua. Koopa Troopien puolustus on alhaisempi ja ne ovat liikuntakyvyttömiä muutaman kierroksen ajan, mikäli pelaaja saa ne kaatumaan.


title: Koopa Troopa

text: "issa" nuori ja epävarma, vihreäkuorinen Koopa Troopa nimeltään Koops auttaa Marioa tämän yrittäessä voittaa mahtava lohikäärme Hooktail. Koopsin tyttöystävä , joka on nimeltään Koopie Koo, on usein ylisuojelevainen Koopsia kohtaan. Pelin kolmannessa luvussa keltakuorinen Koopa (joita kutsutaan K.P. koopiksi) nimeltään King K. ystävystyy Marion kanssa ja antaa tälle neuvoja Glitz Pitissä. Tässä pelissä, jossa on myös samoja Koopa Troopia kuin "Paper Mariossakin", esitellään K.P. Koopien lisäksi myös Shady Koopat. Shady Koopilla on siniset kuoret ja niiden hyökkäysteho kasvaa, mikäli Mario saa ne kaatumaan. K.P. koopista ja Shady Koopista on myös lentävät versiot, K.P. Paratroopat ja Shady Paratroopat. Pit of 100 Trialsissa dark koopat palaavat Marion vihollisina, mutta ne ovat menettäneet kykynsä saada Mario pyörryksiin. Niistäkin on lentävät versiot, Dark Paratroopat, joita löytyy samalta alueelta. Koopatrolit palaavat Rougueport Sewersissä ja niistä on myös uusia, vahvempia versioita, Dark Koopatroleja. Dark Koopatrolit näyttävät koopatroleilta, mutta niiden panssariasut ovat purppuran värisiä ja niiden silmät ovat punaiset. Niitä esiintyy Glitzvillessä ja Pit of 100 Trialsissa.


title: Koopa Troopa

text: Koopa Troopa on myös pelattavana hahmona kilpa-ajopelissä "Super Mario Kart". Sen karting-autossa on keskitasoa oleva kiihdytys ja erinomainen pito, mutta alhainen huippunopeus. Tietokonevastuksena sillä on kyky heitellä rajaton määrä kuoria toisten pelaajien ajoneuvoja päin. Koopa Troopa ei esiinny lainkaan "Mario Kart 64:ssä", "issa" tai "Mario Kart DS:ssä" (Dry Bones on kuitenkin pelattavana hahmona "Mario Kart DS:ssä"). ":ssa" vihreäkilpinen Koopa Troopa ja sen partneri, punakilpinen Paratroopa, ovat molemmat kevyen luokan kilpailijoita. Ne ovat pelin ainoita hahmoja, jotka voivat säännöllisesti saada kolmen vihreän tai punaisen kuoren settejä. Vihreä Koopa Troopa on ollut pelattavana hahmona myös "issa", "Mario Power Tenniksessä", "Mario Superstar Baseballissa", "Mario Smash Footballissa" ja Virtual Boyn "Mario's Tenniksessä".


title: Koopa Troopa

text: Koopa Troopat ovat esiintyneet myös Mario Party-sarjassa ei-pelattavina hahmoina. Kuten Toad, Koopa Troopatkin ovat yleensä ystävällisiä pelaajia kohtaan, varustaen heitä palkinnoin tai järjestämällä mini-pelejä. Koopa Troopat työskentelevät Bowserista ja Koopa Kideistä huolimatta itsenäisesti, vaikka vaikuttavatkin olevan peloissaan heistä. "Mario Party 2:ssa", "Mario Party 3:ssa" ja "Mario Party 5:ssä" Koopa Troopat työskentelevät Koopa Bankissa. "Mario Party 4:ssä" vihreä koopa troopa isännöi Koopa's Seaside Soiree-laudalla. Vaikka ne ovat tyypillisesti sarjassa ei-pelattavia hahmoja, "Mario Party 4:n" Beach Volley Folly-minipelissä esiintyy eräs pelattava, vihreä Koopa Troopa.


title: Koopa Troopa

text: Koopa Troopilla on myös useita sukulaisia eri Mario-peleissä. "ssa" esiintyvät osaksi kasveja ja osaksi kilpikonnia olevat Troopeat ja Paratroopeat, ja niiden vahvemmat versiot, Elite Troopeat ja Scaratroopeat. "Super Mario Sunshinessa" esiintyvät puolestaan sähköiset Electro-Koopat. Myös ":n" Rice Beachin pomovastuksen sanotaan kuuluvan Koopa Troopiin.


title: Koopa Troopa

text: Koopa Troopat olivat Bowserin yleisimmin-nähtyjä apureita "The Super Mario Bros. Super Showssa". Ne oli kuitenkin piirretty eri lailla kuin peleissä, ja ne olivat usein pukeutuneet saman teeman mukaan kuin kuningas Bowserkin kussakin jaksossa. Silloin tällöin Koopa Troopa näytettiin työskentelemässä myös "Super Mario Bros 2:sta" tuttujen Mouserin ja Tryclydenkin seurassa. "The Adventures of Super Mario Bros. 3:ssa" sekä "Super Mario World:ssa" Koopa Troopia ei nähty yhtä usein, mutta ne oli piirretty vastaamaan paremmin videopeleistä tuttuja Koopa Troopia. Super Mario Bros. -sarjakuvissa (joita ilmestyi Suomessa Nintendo-lehdessä vuosina 1990–1994) Koopa Troopat oli myös piirretty videopeleistä tuttuun muotoonsa.


title: Koopa Troopa

text: Nimi Koopa tulee sanasta kappa, joka on viekas eläin japanilaisessa kansanperinteessä. Joskus Koopa Troopia sanotaan myös Koopa Troopereiksi, ja niiden vanha suomenkielinen käännös on konnasoturit. Konnasoturi-nimeä käytetään kuitenkin nykyään varsin harvoin, ja yleisesti on ruvettu puhumaan vain Koopa Troopista.


title: Koopa Troopa

text: Koopista on tehty monia erilaisia versioita kuten jalkapalloa potkivat ja bumerangia heittävät Koopat. Jalkapallon potkija potkii jalkapallon väristä kuorta. Bumerangia heittävän ase vahingoittaa vielä Koopan tuhouduttuakin. On myös tulipalloja sylkeviä Koopia ja jättimäinen Koopa joka on saanut megatähden.


title: Koopa Troopa

text: Koopa Paratroopa (joskus myös Parakoopa) on Koopa Troopa, jolla on siivet. Paratroopasta tulee tavallinen Koopa Troopa, jos Mario hyppää sen päälle. Silloin se menettää siipensä eikä voi enää lentää. Tämä esiintyi ensimmäisen kerran pelissä "Super Mario Bros", ja on ollut pelattavana muun muassa pelissä "" Tämä on esiintynyt myös useissa muissa "Mario-tasohyppelyissä", joissa se joko lentää tai pomppii. Tämän hahmon pari pelissä Mario Kart: Double Dash!! oli tavallinen Koopa Troopa ja näitä kutsutaan yleisesti nimellä Paratroopa. Paratroopat ovat yhdessä Paragoombien kanssa erittäin yleisiä lentäviä vihollisia.


title: Koopa Troopa

text: Dry Bonesin ensiesiintyminen tuli pelissä "Super Mario Bros. 3". Ulkonäöltään Dry Bones muistuttaa Koopa Troopaa, mutta Dry Bones nimensä mukaisesti on luurankomainen Koopa. Niitä kutsutaan myös luuranko-Koopiksi. Muita Dry Boneseja on Super Dry Bones, Dark Dull Bones, Dead Bones ja Vomer. Dry Bones on pelattavana hahmona muun muassa peleissä "Mario Kart DS" ja "Mario Kart Wii". Näitä esiintyy myös Super Mario Worldissa, New Super Mario Bros-, Super Mario Galaxy- ja Paper Mario -peleissä. Kun Dry Bonesin päälle hyppää, se useimmiten pudottaa vain pääkallonsa tai hajoaa kokonaan kappaleiksi. Jonkin ajan kuluttua se kuitenkin kokoaa itsensä takaisin kokonaiseksi.


title: Vsevolod Pudovkin

text: Vsevolod Illarionovitš Pudovkin (, 28. helmikuuta 1893 Penza, Venäjä – 30. kesäkuuta 1953 Riika, Latvian SNT) oli neuvostoliittolainen elokuvaohjaaja, joka uudisti elokuvan kertomistapaa. Pudovkin oli aikansa huomattavia mykkäelokuvien tekijöitä Sergei Eisensteinin ja Oleksandr Dovženkon ohella. Sekä Eisenstein että Pudovkin olivat tärkeimpiä montaasiteorian kehittäjiä. He molemmat esittivät elokuvissaan vallankumouksen sanomaa, mutta he tekivät sen eri näkökulmista. Eisenstein keskittyi suurten ihmisjoukkojen kuvaamiseen, kun taas Pudovkinin elokuvissa tapahtumat kerrotaan yksittäisen ihmisen näkökulmasta.


title: Vsevolod Pudovkin

text: Pudovkin syntyi Penzassa vuonna 1893 ja muutti vanhempiensa kanssa Moskovaan. Hän opiskeli Moskovan yliopistossa fysiikkaa ja kemiaa, kunnes ensimmäinen maailmansota keskeytti opiskelut. Pudovkin liittyi armeijaan ja haavoituttuaan taistelussa hän joutui saksalaisten sotavangiksi 1915. Pudovkin onnistui pakenemaan vankileiriltä vuonna 1918 ja palasi Moskovaan. Sen jälkeen hän työskenteli kemistinä, mutta nähtyään D. W. Griffithin elokuvan "Suvaitsemattomuus" hän innostui elokuvista. Pudovkin alkoi opiskella kuvausta ja pari vuotta myöhemmin pääsi Lev Kulesovin oppiin. Vuonna 1925 hän alkoi tehdä ensimmäistä omaa elokuvaansa, "Aivojen mekanismia". Ennen sen julkaisua hän ehti tehdä farssikomedian "Shakkikuume" Moskovassa järjestetystä šakkiturnauksesta ja näytelmäelokuvan "Äiti".


title: Vsevolod Pudovkin

text: Mykkäelokuvat "Pietarin viimeiset päivät" ja "Myrsky yli Aasian" vahvistivat Pudovkinin asemaa elokuvan mestareiden joukossa. Hän myös näytteli muutamissa elokuvissaan sivuosan rooleja. Pudovkinin uraan tuli tauko, kun hän loukkaantui vuonna 1935 auto-onnettomuudessa, jossa kuoli hänen käsikirjoittajansa Natan Zarhi. Palattuaan työhönsä Pudovkin huomasi puoluekoneiston rajoittavan elokuvien tekoa ja hän sai ohjattavakseen lähinnä propagandistisia elokuvia. Pudovkin joutui vaikeuksiin puoluesensuurin kanssa huolimatta siitä että hän oli kommunistipuolueen jäsen ja saanut kahdesti Stalinin elokuvapalkinnon. Hänen elokuvansa "Amiraali Nakimov" hyllytettiin kolmen vuoden ajaksi, kunnes Pudovkin suostui tekemään elokuvaan vaaditut leikkaukset.


title: Vsevolod Pudovkin

text: Hänen tunnetuimmat äänielokuvansa ovat "Karkuri" ja "Suvorov". Samoin kuin mykkäelokuvien kohdalla Pudovkin korosti myös äänielokuvissa leikkauksen tärkeyttä.


title: Volkswagen Derby

text: Volkswagen Derby (Typ 87) on Volkswagenin vuosina 1977–1985 valmistama henkilöautomalli, joka oli Volkswagen Polon sedan-korinen rinnakkaismalli. Vuonna 1985 mallin nimi muutettiin Poloksi, minkä nimisenä autoa valmistettiin vuoteen 1990 saakka. Derby-nimi otettiin myöhemmin Meksikossa uudelleen käyttöön Polo III:n sedan-mallista.


title: Volkswagen Derby

text: Ensimmäisen sukupolven Derby esiteltiin vuonna 1977 rinnakkaismalliksi hieman aikaisemmin markkinoille tulleelle Pololle. Kaksiovisen sedanin 515-litrainen tavaratila oli luokassaan suuri. Moottoriksi oli valittavissa 1,1- (40/50 hv) tai 1,3-litrainen (60 hv).


title: Volkswagen Derby

text:
Derby koki vuonna 1979 kasvojenkohotuksen, jossa se sai muovipuskurit, erilaisen etusäleikön ja neliskulmaiset ajovalot, jotka erottivat sen Polosta.
Toisen sukupolven Derby esiteltiin syksyllä 1981 samaan aikaan Polo II:n kanssa. Autot olivat käytännössä identtiset B-pilariin saakka, lukuun ottamatta Derbyn neliskulmaisia ajovaloja. Moottorivalikoimassa olivat 1,0- (40 hv), 1,1- (50 hv) ja 1,3-litraiset (60 hv).


title: Volkswagen Derby

text: Vuonna 1983 50- ja 60-hevosvoimaiset moottorit korvattiin uudella 1,3-litraisella, jossa oli tehoa 55 hevosvoimaa.


title: Volkswagen Derby

text: Vuoden 1985 alussa mallisto yhdistyi, ja Derby tunnettiin vastedes Polona. Mallin valmistus jatkui vuoteen 1990 saakka, jolloin hatchback-Polo kävi läpi mittavan uudistuksen.


title: Planeettamme Maa

text: Planeettamme Maa (engl. "Planet Earth") on brittiläisen BBC:n tuottama yksitoistaosainen luontodokumenttisarja. Se ensiesitettiin Britanniassa maaliskuussa 2006. Sen tuottamiseen osallistuivat myös yhdysvaltalainen Discovery Channel, Japanin NHK sekä Kanadan CBC. Se on ensimmäinen kokonaan teräväpiirtotelevisiota silmällä pitäen kuvattu luontodokumenttisarja. Suomessa sarja esitettiin "Avaran luonnon" ohjelmapaikalla uusintana kesällä 2008 ja uudelleen vuodenvaihteessa 2008-2009.


title: Planeettamme Maa

text: Sarjan jokainen osa keskittyy tiettyyn aiheeseen. Sarjassa liikutaan ympäri maapalloa ja nähdään kuvamateriaalia aiheista, joita ei ole ennen saatu kuvanauhalle. Yli 16 miljoonaa puntaa maksanut "Planeettamme Maa" on BBC:n kaikkien aikojen kallein faktasarja. Sarjan tuottaminen kesti neljä vuotta. Sarjan tuottajana toimi Alastair Fothergill ja musiikin sävelsi George Fenton. Sarjan juontaa BBC:n versiossa David Attenborough ja Suomessa "Avaran luonnon" vakiojuontajiin kuuluva Jarmo Heikkinen.


title: Planeettamme Maa

text: Sarjaan pohjautuva samanniminen elokuva sai ensi-iltansa vuonna 2007.


title: Lost (1. tuotantokausi)

text: Televisiosarjan "Lost" 25. jaksoa sisältävää ensimmäistä tuotantokautta alettiin esittää Yhdysvalloissa ja Kanadassa 22. syyskuuta 2004. Sarja esittelee 48 lentokoneonnettomuuden selviytyjää, koneen katkettua kahtia ilmassa ripotellen matkustajat saarelle keskelle Tyyntämerta. Tehdessään yhteistyötä selvitäkseen, selviytyjät tajuavat ettei saari ole aivan tavallinen.


title: Lost (1. tuotantokausi)

text: Sarjan ensimmäinen jakso "Maahansyöksy" (alkuperäiseltä nimeltään "Pilot: Part 1"), joka Suomessa jaettiin kahteen osaan, saavutti Britanniassa ennätysyleisön ollen 6,4 miljoonalla katsojallaan katsotuin yhdysvaltalaissarjan osa brittitelevisiossa. Myös muualla maailmaa sarja sai paljon positiivista kritiikkiä ja saikin muun muassa Golden Globe -palkinnon.


title: Lost (1. tuotantokausi)

text: Kausi julkaistiin DVD-boxina 6. syyskuuta 2005 nimellä "Lost: The Complete First Season".


title: Lost (1. tuotantokausi)

text: Sydneystä Los Angelesiin matkalla ollut Oceanic Airlinesin lento 815 joutuu turbulenssiin, hajoaa kahtia keskellä taivasta ja törmää asumattomalle trooppiselle saarelle keskellä Tyyntämerta. Viidakosta kuuluu salaperäistä ulvontaa ja puita näyttää kaatuvan horisontissa. Jack, Kate ja Charlie lähtevät viidakkoon etsimään lentokoneen ohjaamoa voidakseen lähettää hätäviestin käyttämällä koneen radiopuhelinta. He löytävät ohjaamon lisäksi vielä elossa olevan pilotin, joka kertoo koneen olleen yli 1 000 mailia poissa lentoreitiltä ja niinpä pelastajat etsivät väärästä paikasta. Pian salaperäinen ”hirviö” repii lentäjän ohjaamosta ja tappaa tämän. Takaumassa nähdään Jack hetkeä ennen koneen putoamista.Kate, Sayid, Sawyer, Charlie, Shannon ja Boone yrittävät saada radiopuhelimella yhteyden ulkomaailmaan kiipeämällä korkeammalle saadakseen paremman signaalin. Matkalla ryhmän kimppuun hyökkää jääkarhu, jonka Sawyer ampuu. He eivät kuitenkaan saa lähetettyä hätäviestiä radiolla, koska linja tukkii jo toinen vahvempi hätäviesti, jonka Shannon kääntää seuraavasti; ”Olen nyt yksin saarella. Tulkaa joku, pyydän. Muut ovat kuolleet. Se tappoi heidät. Se tappoi heidät kaikki.” Akun loppuessa Sayid laskee, että viestiä on lähetetty yli 16 vuoden ajan. Rannalla liittovaltion sheriffi Mars herää kesken Jackin suorittaman leikkauksen ja kyselee Katesta, jonka sheriffi saattaa takaumassa kohtalokkaalle lennolle. Toisessa takaumassa näytetään kuinka Charlie salakuljetti pienen heroiinipussin koneeseen.


title: Lost (1. tuotantokausi)

text: Kun signaalia vuorelta hakenut joukko on matkalla takaisin rannalle, he päättävät olla kertomatta muille ranskankielisestä hätäviestistä koska he pelkäävät tämän aiheuttavan paniikkia. He tappelevat aseen hallussapidosta, mutta lopulta ehdottavat, että Kate saisi pitää sitä. Palatessaan rannalle Kate kertoo salaa Jackille hätäviestistä.


title: Lost (1. tuotantokausi)

text: Selviytyjät jatkavat sheriffi Marsin hoitamista. Jack ja Hurley saavat tietää Katen menneisyydestä rikollisena. Sheriffin tuskanhuudot aiheuttavat epäluuloa muissa siitä, saako Jack hänet pelastettua. Mars sanoo Jackille haluavansa puhua Katen kanssa saadakseen tietää mikä oli palvelus, jonka Kate halusi ehdottaa hänelle ennen koneen putoamista. Kun Kate on teltassa, Hurley paljastaa Jackille, että oli nähnyt aiemmin Katen hallussa aseen. Jack näkee Katen teltassa, minkä jälkeen kuuluu aseenlaukaisun ääni; Sawyer astelee ulos telstasta. Hän selittää olleensa ystävällinen sheriffille tähdäten tätä sydämeen. Sawyer ei kuitenkaan osunut sydämeen vaan keuhkoihin, aiheuttaen vielä suurempaa tuskaa. Jack heittää Sawyerin ulos teltasta ja tukahduttaa sheriffin, jotta tämä pääsisi tuskistaan.


title: Lost (1. tuotantokausi)

text: Michael kysyy pojaltaan Waltilta tämän keskustelusta Locken kanssa. Walt kertoo Michaelille Locken uskovan, että saarella tapahtui ihme. Michael käskee poikaansa pysymään erossa Lockesta. Michael etsii viidakosta Waltin koiraa, Vincentiä. Hän kuulee karjuntaa viidakosta ja lähtee juoksemaan törmäten Suniin, joka on pesemässä itseään. Michael pyytää anteeksi ja lähtee kohti rantaa. Lopulta Locke löytää Vincentin, mutta herättää Michaelin, jotta tämä voisi viedä koiran pojalleen.


title: Lost (1. tuotantokausi)

text: Kate yrittää kertoa Jackille tekemästään rikoksesta. Jack ei kuitenkaan halua kuulla, vedoten siihen, että kaikki aloittivat uuden elämän saarella. Jakso loppuu Hurleyn kuunnellessa Joe Purdyn kappaletta ”Wash Away”.


title: Lost (1. tuotantokausi)

text: Takaumissa Kate on Australiassa. Hänet herättää maanviljelijä Ray Mullen, joka ihmettelee miksi Kate nukkuu hänen ladossaan. Kate esittäytyy Anniena ja saa työtä farmilta. Kun hän kuukausia myöhemmin lähtee farmilta, Ray antaa hänelle kyydin juna-asemalle. Matkalla Kate näkee sivupeilistä, että sheriffi Mars jahtaa heitä autollaan. Kate tajuaa, että tämä on Rayn juoni saada Katesta luvatut palkkiorahat. Kate kääntää auton rattia ja saa auton ajettua ojaan. Auto syttyy palamaan, mutta Kate pelastaa tajuttoman Rayn autosta. Kate yrittää paeta Marsilta, siinä onnistumatta.


title: Lost (1. tuotantokausi)

text: Kun villisiat tonkivat ruumiidentäyteistä koneen hylkyä, Jack päättää, että se täytyy polttaa. Oltuaan saarella neljä päivää, selviytyjät huomaavat ruoan olevan lopussa ja he miettivät mitä tekisivät sen suhteen. Locke esittelee lukuisat veitsensä ja ehdottaa, että he metsästäisivät villisikoja. Locke, Kate ja Michael lähtevät metsästysretkelle. Michael pyytää Sunia pitämään huolta pojastaan Waltista, kunnes hän palaisi retkeltä. Sayid antaa Katelle antennin ja pyytää, että tämä pystyttäisi sen viidakkoon jotta hän voisi kolmioida signaalin ranskalaiselta hätäviestiltä.


title: Lost (1. tuotantokausi)

text: Metsästysjahdin ollessa käynnissä Locke antaa hiljaisia signaaleja Katelle ja Michaelille jotta he olisivat hiljaa. Michael herättää villisian huomion. Michael onnistuu väistämään hyökkäävää villisikaa, mutta teloo jalkansa. Kate hoitaa Michaelia ja alkaa viemään tätä takaisin rannalle, mutta Locke lähtee hakemaan villisikaa. Kate yrittää puhua Lockelle järkeä sanoen: ”Et voi tehdä sitä”, mihin Locke vastaa: ”Älä sano minulle mitä en voi tehdä.” Kate ja Michael pysähtyvät, jotta Kate saa laitettua antennin puuhun. Kate pelästyy ja pudottaa antennin nähdessään savuhirviön liikkuvan kohti Lockea. Locke kohtaa hirviön kasvokkain. Michael ja Kate palaavat leiriin. Sayid suuttuu saadessaan tietää antennin rikkoontumisesta. Kate menee kertomaan Lockesta Jackille, joka näkee miehen puvussa kävelevän viidakkoon. Jack juoksee tämän perääns, mutta tämä on jo kadonnut. He löytävät Locken villisika harteillaan.


title: Lost (1. tuotantokausi)

text: Claire pitää muistotilaisuuden kuolleille matkustajille. Charlie ottaa ripauksen heroiinia ennen kuin liittyy muiden mukaan. Jakso päättyy, kun Locke katselee hymyillen pyörätuolin palavan tulessa.


title: Lost (1. tuotantokausi)

text: Takaumissa Locke työskentelee toimistotalossa laatikkofirman nimiin. Hänen pomonsa Randy Nations on ilkeä mies, joka kiusaa Lockea. Kerran Locke sanoo tälle takaisin, mikä tuntuu hänestä hyvältä. Australiassa Locke puhuu yhdelle vaelluksen johtajista. Mies kieltäytyy päästämästä Lockea mukaan hänen tilansa vuoksi, sanoen että se olisi liian suuri riski vakuutusyhtiölle. Paljastuu, että Locke on pyörätuolissa.


title: Lost (1. tuotantokausi)

text: Joanna-niminen selviytyjä on hukkumassa mereen. Boone ui pelastamaan naistaa, mutta meinaa itsekin hukkua. Jack pelastaa Boonen, minkä vuoksi hän ei pysty pelastamaan naista. Tämän jälkeen Jack näkee jälleen mysteerisen pukumiehen rannalla.


title: Lost (1. tuotantokausi)

text: Hurley ja Charlie haluavat Jackin päättävän mitä tehdä vähissä olevalle vedelle. Jack näkee jälleen pukumiehen ja jahtaa tätä. Hän saa tämän kiinni ja huomaa, että pukumies on hänen isänsä Christian. Pelästyneenä Jack huutaa ”Isä?” miehelle, joka hitaasti kääntyy ja kävelee pois. Houreinen Jack kompuroi viidakon läpi etsien isäänsä. Hän putoaa jyrkänteeltä juosten isänsä perässä. Hän roikkuu kiinni oksassa, muttei pysty kiipeämään ylös. Locke saapuu paikalle ja pelastaa Jackin.


title: Lost (1. tuotantokausi)

text: Locke kertoo Jackille, että muut selviytyjät tarvitsevat johtajaa, ja että Jackin kannattaisi ryhtyä sellaiseksi. Jack paljastaa, että hänen isänsä on hallusinaatio. Locke väittää saaren olevan ”erikoinen”, ja että kaikki mikä tapahtuu saarella, tapahtuu syystä. Hän sanoo ”Katsoin saaren silmään ja se, mitä näin, oli kaunista”. Locke alkaa etsiä vettä ja ohjaa Jackia seuraamaan hallusinaatiotaan sanoen ”Sinun täytyy päättää se minkä aloitit”.


title: Lost (1. tuotantokausi)

text: Yöllä Jack löytää luolan, jossa on runsaasti raikasta vettä. Hän löytää lisää tavaroita lentokoneesta mukaan lukien isänsä ruumisarkun, joka onkin tyhjä. Jack palaa rannalle ja kertoo kaikille luolasta sekä siitä, että heidän täytyy työskennellä yhdessä. Hän esittelee tunnetun lausahduksensa ”yhdessä elää, yksin kuolee” ().


title: Lost (1. tuotantokausi)

text: Takaumissa nuori Jack ja hänen kaverinsa ovat hakattavina. Toinen kiusaajista antaa Jackille mahdollisuuden lähteä, mutta hän päättää auttaa ystäväänsä, mikä tietää lisää iskuja Jackin kasvoille. Christian näkee poikansa hakatun naaman ja sanoo tälle, ettei tämän kannattaisi leikkiä sankaria, koska ”hänellä ei ole kanttia”.


title: Lost (1. tuotantokausi)

text: Vuosia myöhemmin Jackin äiti kertoo Christianin lähteneen Australiaan, ja haluaa Jackin tuovan isänsä takaisin. Jack matkustaa Australiaan ja etsii isäänsä hotellista, jonka manageri ilmoittaa, ettei Christian ole nukkunut huoneessaan päiväkausiin johtuen eräästä tappelusta baarissa. Jack menee ruumishuoneelle, jossa kuolemansyyntutkija kertoo, että Christian on kuollut alkoholimyrkytykseen. Jack tunnistaa ruumiin ja valmistautuu viemään tätä takaisin kotiin. Lentoyhtiö kieltäytyy laittamasta hänen isänsä ruumista koneeseen, koska Jackillä ei ole oikeita asiakirjoja tähän.


title: Lost (1. tuotantokausi)

text: Sun on pelästynyt nähdessään miehensä Jinin hyökkäävän Michaelin kimppuun ilman mitään syytä. Sawyer ja Sayid laittavat Jinin käsirautoihin. Michael väittää Jinin motiivin olleen rotukysymys.


title: Lost (1. tuotantokausi)

text: Jack, Kate, Charlie ja Locke lähtevät tutkimaan luolia ja hakemaan sieltä vettä. He löytävät kaksi ruumista, joita Locke kutsuu ”Aatamiksi ja Eevaksi”. Heidän vaatteidensa pahettumisesta Locke arvioi heidän olleen kuolleena 40–50 vuotta. Hän löytää pussin, jonka sisällä on kaksi kiveä: yksi musta ja yksi valkoinen.


title: Lost (1. tuotantokausi)

text: Jin kertoo Sunille, että Michael on varastanut Sunin isän rannekellon. Locken ja Charlien raivatessa lentokoneen romua luolilla Locke kertoo Charlielle tunnistavansa tämän Drive Shaft -yhtyeen solistiksi. Charlie on helpottunut löytäessään viimeinkin jonkun, joka tuntee hänen musikaalisen taustansa.


title: Lost (1. tuotantokausi)

text: Rannalla Jack alkaa puhua muille luolille muuttamisesta. Selviytyneet kinastelevat, pitäisikö heidän pysyä rannalla ja odottaa pelastumista vai muuttaa luolille, jossa on suojaa ja raikasta vettä. Joukko jakaantuu kahteen leiriin: Jack, Locke, Charlie, Hurley, Jin ja Sun muuttavat luolille, kun taas Kate, Sawyer, Sayid, Michael, Walt, Shannon ja Boone jäävät rannalle.


title: Lost (1. tuotantokausi)

text: Sun sanoo Michaelille täydellisellä englannilla: ”Minun pitää puhua sinun kanssasi.” Michael on ihmeissään siitä, että Sun puhuu englantia. Sun kertoo, ettei Jin tiedä hänen englannin kielen taidoistaan. Hän selittää, että Jin hyökkäsi Michaelin kimppuun, koska Michaelilla on Sunin isälle kuuluva kello. Michael kertoo, että hän vain löysi kellon ja ettei sillä ole väliä.


title: Lost (1. tuotantokausi)

text: Locke kertoo Charlielle tietävänsä tämän olevan koukussa heroiiniin. Locke sanoo, että jos Charlie luopuu huumeistaan, saari antaa tälle kaipaamansa kitaran. Charlie antaa heroiininsa Lockelle, joka näyttää missä kitara on. Kate kieltäytyy lähtemästä Jackin mukana luolille. Michael lähestyy Jiniä uhkaavasti kirveen kanssa, heittää tälle tämän kellon ja huutaa että riita siitä ”on naurettavaa sillä aika ei merkitse mitään tällä pirun saarella.” Michael lyö Jinin irti raudoista, joista toinen puoli jää tämän käteen.


title: Lost (1. tuotantokausi)

text: Takaumissa Sun on juhlimassa. Tarjoilijana toimiva Jin lähettää Sunille lapun, jossa hän pyytää tätä tapaaman hänet kahdestaan. Sun haluaa karata Jinin kanssa Yhdysvaltoihin, mutta hän pelkää kertoa isälleen heidän seurustelevan. Jin menee tapaamaan Sunin isää, ja sieltä palattuaan kertoo Sunille, että hänen isänsä hyväksyy liiton, jos Jin tulee tälle töihin. Eräänä yönä Jin tulee kotiin yltä päältä jonkun toisen ihmisen veressä. Sun on vihainen, sillä Jin ei suostu puhumaan tälle. Sun läpsäyttää Jiniä, joka kertoo Sunille, että hän tekee mitä vain mitä Sunin isä hänelle määrää. Muutama vuosi myöhemmin Sun juonii salaa, jotta voisi jättää isänsä ja Jinin ja lähteä Yhdysvaltoihin. Hän muuttaa mielensä lentokentällä ja lähtee tuomitulle lennolle miehensä kanssa.


title: Lost (1. tuotantokausi)

text: Charlie kärsii pahoista vieroitusoireista, kun Locke otti tämän huumevaraston. Hän pyytää Lockelta huumeitaan takaisin Locke sanoo, että kun Charlie pyytää huumeitaan takaisin kolmatta kertaa, hän antaa ne takaisin.


title: Lost (1. tuotantokausi)

text: Sayid, Kate ja Boone yrittävät kolmioida ranskalaista hätäviestiä. Charlie etsii Jackin lääkkeet, jotta voisi korvata niillä heroiinin. Kun Jack huomaa tämän, Charlie väittää etsivänsä aspiriinia lääkkeeksi päänsärkyynsä.


title: Lost (1. tuotantokausi)

text: Charlie huutaa häntä määräilevälle Jackille. Huuto aiheuttaa luolan sortumisen. Charlie pääsee pois, mutta Jack joutuu luolaan. Käyttäen rakennusalantaitojaan hyväksi, Michael johtaa pelastusoperaatiota yhdessä Steven ja Scottin kanssa. Sawyer menee kertomaan Katelle Jackin tilasta, mutta muuttaakin mielensä eikä kerrokaan siitä mitään. Charlie kertoo puolestaan Lockelle Jackistä. Charlie kysyy huumeitaan takaisin jo toista kertaa, mutta Locke ei vielä anna niitä takaisin.


title: Lost (1. tuotantokausi)

text: Kate ja Sawyer pysyvät toisella kolmiointipaikalla, kun taas Sayid menee kolmannelle. Sawyer kertoo Katelle Jackista. Kate lähtee juoksemaan kohti luolia. Charlie menee pelastamaan Jackia ja löytää tämän luolasta. Charlie pyytää Jackilta anteeksi käytöstään ja auttaa tätä saamaan olkapäänsä sijoilleen. Juuri kun happi alkaa loppua, Charlie näkee koiperhosen, joka johdattaa heidät ulos luolasta. Jack kertoo Charlielle tietävänsä tämän käyttävän huumeita, ja sanoo että tämä tulee kuntoon.


title: Lost (1. tuotantokausi)

text: Sayid lähettää oman rakettinsa, Shannon lähettää matkaan Boonen raketin ja Sawyer lähettää omansa. Sayid laittaa lähettimen päälle, mutta juuri ennen kuin hän pystyy kolmioimaan signaalin, joku hyökkää takaapäin ja tainnuttaa hänet.


title: Lost (1. tuotantokausi)

text: Charlie pyytää Lockelta heroiiniaan kolmatta kertaa, mihin Locke suostuu. Charlie heittää heroiininsa nuotioon.


title: Lost (1. tuotantokausi)

text: Takaumissa Charlie on kirkossa tunnustamassaan syntejään. Pian hän tapaa isoveljensä Liam Pacen, joka kertoo, että heidän yhtyeensä Drive Shaft on saanut levytyssopimuksen. Charlie ei halua allekirjoittaa sopimusta, sillä hänellä on epäilyksiä seksistä ja huumeista, joita hänen yhtyeessään tulee esiintymään. Liam puhuu Charlien ympäri ja lupaa, että jos Charlie haluaa heidän lopettavan, he lopettavat. Yhtenä iltana keikalla Liam laulaa erään kappaleen kertosäkeen, jonka Charlien pitäisi laulaa. Hän huutaa Liamille tästä keikan jälkeen, mutta Liam selittää ettei se tapahdu uudestaan.


title: Lost (1. tuotantokausi)

text: Toisessa takaumassa Charlie löytää Liamin heroiinin vaikutuksen alaisena ja raivostuu. Hän kertoo saaneensa tarpeeksi, mutta Liam ei anna Charlien lähteä yhtyeestä. Charlie alkaa käyttää huumeita. Päivä ennen Oceanic Airlinesin lentoa 815 Charlie vierailee Liamin luona Australiassa ja haluaa, että tämä liittyisi Drive Shaftiin comebackin vuoksi. Liam kieltäytyy, eikä yhtye voi aloittaa kiertuetta ilman häntä. Hän kritisoi Charlieta tämän huumeiden käytöstä, mistä Charlie syyttää Liamia. Liam ehdottaa, että Charlie jäisi heille muutamaksi päiväksi, sillä hän voisi auttaa Charlieta. Charlie lähtee raivoissaan ja sanoo, että hänen täytyy ehtiä koneeseen.


title: Lost (1. tuotantokausi)

text: Sawyeria epäillään Shannonin astmalääkkeiden piilottelusta. Sayid kiduttaa Sawyeria, joka paljastaa Katelle ettei hänellä edes ole niitä. Kate lukee kirjeen, jota Sawyer kantaa mukanaan, jolloin selviää, että ”Sawyer” on lempinimi. Sawyerin oltua nuori, mies nimeltä Sawyer huijasi ja makasi tämän äidin kanssa. Sawyerin isä tappoi vaimonsa ja lopuksi myös itsensä. Sawyer vannoi kirjeessä antavansa sen oikealle Sawyerille ennen kostoaan. Myöhemmin hänestä kuitenkin tuli itse huijari. Takaumassa Sawyer yrittää huijata avioparia, mutta luopuu suunnitelmastaan saatuaan tietää parin pienestä pojasta. Sayid lähtee tutkimaan saarta, tarviten aikaa päästä yli teoistaan.


title: Lost (1. tuotantokausi)

text: Sayid löytää rannalta kaapelin, joka johtaa viidakkoon. Seuratessaan sitä hän joutuu ansaan, jonka hätäviestin 16 vuotta sitten lähettänyt nainen tulee tarkistamaan. Nainen nimeltä Danielle Rousseau kertoo Sayidille olleensa osa kuusihenkistä tutkimusryhmää, joka haaksirikkoutui saarelle kuusitoista vuotta sitten. Rousseaun mukaan saaren alkuperäisasukkaat, ”Toiset” ovat kantavat tautia, johin tutkimusryhmän muut jäsenet kuolivat. Hän kertoo Toisten kuiskailevan viidakossa. Sayid pakenee ja yrittäessään löytää takaisin leiriin, hän alkaa kuulla Rousseaun kertomista kuiskauksia. Takaumassa Sayid haastetaan kiduttamaan lapsuudenystäväänsä Nadiaa. Saydin valvoja käskee tätä teloittamaan Nadian, mutta tappamisen sijaan Sayid auttaakin tämän pakoon.


title: Lost (1. tuotantokausi)

text: Pahasti haavoittunut Sayid palaa leiriin ja kertoo muille Rousseausta ja siitä, että saarella on muitakin. Claire herää kahtena yönä kirkuen ja väittäen jonkun pistäneen häntä mahaan. Hurley alkaa ottaa ylös matkustajien nimiä käyttäen luetteloa lennolla olleista apunaan. Lopulta Hurley saa selville, ettei mies nimeltä Ethan ollut koneessa. Takaumassa Claire saa tietää olevansa raskaana, minkä vuoksi hänen poikaystävänsä jättää hänet. Claire menee tapaamaan meediota, joka sanoo Clairen vauvan olevan suuressa vaarassa ja että vain Clairen täytyy kasvattaa lapsi.


title: Lost (1. tuotantokausi)

text: Ethan kidnappaa Clairen ja Charlien. Jack ja Kate sekä Locke ja Boone lähtevät etsimään heitä. Jack kohtaa Ethanin, joka varoittaa tappavansa toisen vangeistaan jos Jack jatkaa seuraamista. Jack ja Kate löytävät Charlien hirtettynä puuhun. Jack yrittää hurjissaan elvyttää Charlien, joka alkaakin lopulta hengittää. Locke ja Boone löytävät palan metallia metsän maahan haudattuna. Takaumassa Jack tunnustaa virkamiehille isänsä leikanneen potilasta alkoholin vaikutuksen alaisena.


title: Lost (1. tuotantokausi)

text: Ollessaan uimassa Kate löytää sheriffi Marsin lukitun salkun. Jack suostuu auttamaan Katea laukun avaamisessa, jos tämä näyttää sen sisällön. Laukun sisältä löytyy aseita ja lelulentokone. Kate sanoo lentokoneen kuuluneen miehelle, jota hän rakasti ja jonka hän tappoi. Takaumassa näytetään, kuinka Kate ryöstää pankin saadakseen haltuunsa lelulentokoneen.


title: Lost (1. tuotantokausi)

text: Shannonin suhde Sayidiin muuttuu henkilökohtaisemmaksi. Locke ja Boone yrittävät päästä sisälle löytämäänsä luukkuun. Boone haluaa kertoa Shannonille luukusta, jolloin Locke huumaa Boonen aiheuttaen tälle hallusinaatioita, joiden avulla hän lopulta pystyy päästämään irti Shannonista. Takaumassa Boone yrittää päästä eroon Shannonin pahoinpitelevästä poikaystävästä maksamalla tälle ja saa lopulta selville kaiken olleen vain Shannonin juoni.


title: Lost (1. tuotantokausi)

text: Michael alkaa koota lentokoneen hylyn osista lauttaa ja värvää poikansa Waltin avukseen. Walt on kuitenkin kiinnostunut enemmän Locken veitsitempuista, joita hänkin haluaa oppia. Michael ja Locke etsivät kadonnutta Waltia viidakosta ja huomaavat tämän joutuneen pulaan jääkarhun vuoksi. Michael riskeeraa oman henkensä pelastaakseen Waltin, jolloin he sopivat riitansa. Locke ja Boone löytävät Clairen viidakosta ilman muistikuvaa koko saaresta tai muista selviytyjistä.


title: Lost (1. tuotantokausi)

text: Takaumassa näytetään Walt vain parin kuukauden ikäisenä, tämän äidin, Susanin otettua vastaan työ Amsterdamista ja vietyä poikansa mukanaan. Myöhemmin Susan meni naimisiin työkaverinsa Brianin kanssa ja kielsi Michaelia puhumasta Waltille. Vuotta myöhemmin Susan kuolee eikä Brian halua pitää huolta Waltista ja vie pojan isänsä luo.


title: Lost (1. tuotantokausi)

text: Claire on taas selviytyjien joukossa, mutta vieläkin ilman muistikuvaa onnettomuudesta. Ethan lähestyy Charlieta uhaten tappaa kaikki selviytyneet yksi kerrallaan kunnes saa Clairen takaisin. Turvallisuusjärjestelyistä huolimatta Scott murhataan. Apunaan matkalaukusta löytyneet aseet ja Claire syöttinä Jack, Kate, Locke, Sayid ja Sawyer asettavat ansan ja saavat Ethanin kiinni. Vaikka suunnitelmissa on pitää Ethan hengissä, kostonhimoinen Charlie tappaa hänet. Takaumassa Charlie yrittää saada rahaa huumeisiin varastamalla rikkaalta naiselta.


title: Lost (1. tuotantokausi)

text: Unessa/takaumassa näytetään Sawyerin vanhempien kuolema. Sawyer herää villisian tuijotukseen ja saakin pakkomielteekseen tappaa kyseinen sika, joka rosvosi tämän teltan. Sawyer lähtee Katen kanssa viidakkoon, muttei löytäessään sian kuitenkaan tapa sitä. Hän antaa aseensa Jackille, jolla on nyt kaikki selviytyjien aseet salkussa. Takaumassa Sawyer jäljittää miehen, jonka hän uskoo olevan oikea Sawyer, ja matkustaa Australiaan tämän perässä. Sawyer ampuu miehen, mutta saakin selville, ettei mies ole oikea Sawyer.


title: Lost (1. tuotantokausi)

text: Michael jatkaa lauttansa rakentamista, jossa on jäljellä enää vain yksi paikka Sawyerin ostettua paikkansa rakennusmateriaaleilla. Joku kuitenkin sytyttää lautan tuleen, mistä kaikki syyttävät Jiniä. Michael pahoinpitelee Jinin, jolloin Sun käskee tätä lopettamaan sillä Jin ei polttanut lauttaa. Kaikki, mukaan lukien Jin yllättyvät Sunin puhuessa englantia. Locke syyttää lautan palamisesta Toisia. Michael alkaa rakentaa uutta lauttaa. Sun menee katsomaan Jiniä, joka sanoo olevan liian myöhäistä aloittaa alusta. Jin palaa takaisin rannalle ja auttaa Michaelia rakentamaan uuden lautan, päässen samalla itse yhdeksi lautan matkustajista. Walt tunnustaa Lockelle polttaneensa lautan, koska hän pitää saaresta. Takaumassa paljastuu, että Jin oli veren peitossa, koska hän hakkasi miehen pelastaakseen tämän hengen.


title: Lost (1. tuotantokausi)

text: Hurley saa selville, että osa Rousseaun papereista sisältävät numerot 4, 8, 15, 16, 23, 42 yhä uudelleen ja uudelleen; samat numerot joilla Hurley voitti lotossa yli sata miljoonaa dollaria. Hurley lähtee etsimään Rousseauta, joka sanoo ettei tiedä mitä numerot tarkoittavat; vaan vain sen, että tutkimusryhmä joutui alun perin saarelle heidän seuratessaan saarelta tulevaa lähetystä jossa toistettiin kyseisiä numeroita. Hurley ilahtuu, kun Rousseau myöntää numeroiden olevan kirottuja. Numerot ovat myös kaiverrettu luukun kylkeen. Takaumassa Hurley voittaa lotossa ja seuraavina viikkoina kaikki hänen lähellään kärsivät erittäin pahasta onnesta. Hurley saa myös selville, että mies jolta hän alun perin kuuli numerot, sai ne samasta lähetyksestä joka oli syynä Rousseaun ryhmän haaksirikkoon.


title: Lost (1. tuotantokausi)

text: Locke huomaa alkaneensa menettää tunnon jaloistaan. Hän ja Boone löytävät Beechcraft 18 -lentokoneen roikkumassa kallionjyrkänteellä. Boone kiipeää ylös ja radiota käyttäen lähettää hätäviestin; ”Olemme Oceanicin lennon 815 selviytyjiä” johon hän saa vastauksen ”Me olemme lennon 815 selviytyjiä”. Kone putoaa ja Locke kantaa pahoin loukkaantuneen Boone takaisin leiriin. Locke saapuu luolille Boonen kanssa ja valehtelee Boonen tippuneen lentokoneen sijaan kalliolta. Locke katoaa viidakkoon ja menee luukun luo hakkaamaan sitä tuskissaan, jolloin luukun sisälle syttyy valo. Takaumassa Locke tapaa vanhempansa ja hänen oma isä huijaa Locken munuaisen itselleen.


title: Lost (1. tuotantokausi)

text: Boone paljastaa Jackille hänen ja Locken löytäneen luukun, josta Locke käski olla kertomatta. Vaikka Jack yrittää kaikin keinoin pelastaa Boonen, tämä kuolee saamiinsa vammoihin. Claire synnyttää ja saa pienen poikalapsen. Takaumassa Jack menee naimisiin Sarah-nimisen naisen kanssa, jonka Jack paransi tämän loukkaannuttua auto-onnettomuudessa.


title: Lost (1. tuotantokausi)

text: Locke saapuessa Boonen hautajaisiin Jack hyökkää hänen kimppuunsa. Locke pyytää Shannonilta anteeksiantoa, jonka sijaan Shannon varastaa aseen ja uhkailee Lockea viidakossa. Sayid ehtii estää Shannonia, jonka vuoksi luoti vain hipaisee Locken päätä. Sayid käskee Locken viedä itsensä luukun luo. Takaumassa Sayid alkaa työskennellä CIA:lle.


title: Lost (1. tuotantokausi)

text: Locke ja Sayid näyttävät luukun Jackille. Walt varoittaa Lockea luukun avaamisesta, vaikkei hänelle ole edes kerrottu luukusta. Kate yrittää saada paikan lautalta, uhaten Sawyerin paikkaa. Michaelin jouduttua myrkytyksen uhriksi hän heittää Sawyerin ulos lautalta. Sawyer paljastaa Katen olevan rikollinen. Walt tunnustaa Michaelille polttaneensa ensimmäisen lautan ja vaikka Michael sanoo heidän voivan jäädä saarelle, Walt haluaakin lähteä pois. Jack saa selville Sunin myrkyttäneen veden, joka oli tarkoitettu Jinille. Takaumassa Kate palaa takaisin kotikaupunkiinsa tavatakseen kuolevan äitinsä ja tapaa samalla myös entisen poikaystävänsä Tom Brennanin. Tomin avulla Kate saa tavata äitinsä, joka alkaakin huutaa apua nähtyään tämän. Kate ja Tom pakenevat, mutta Tom kuolee poliisin luotiin.


title: Lost (1. tuotantokausi)

text: Rousseau saapuu rannalle varoittamaan selviytyjiä Toisten tulosta ja kertoo enemmän omasta tarinastaan. Rousseau oli raskaana jouduttuaan saarelle 16 vuotta sitten, mutta Toiset tulivat ja veivät tämän lapsen, jota Rousseau ei ole sen jälkeen nähnyt. Musta savupilari ilmestyy pian horisonttiin. Jack, Locke ja Sayid kertovat Rousseaulle luukusta ja suunnitelmasta saada se auki ehkäpä dynamiitilla. Rousseau tarjoaa apuaan viemällä ryhmän Black Rockille. Jack, Locke, Kate, Hurley, Arzt ja Rousseau saapuvat Black Rockille, joka on suuri laiva keskellä saarta. Charlie kerää viestejä pulloon ja lautta lasketaan vesille. Takaumissa useat selviytyjät näytetään viimeisinä tunteina ennen lentoa.


title: Lost (1. tuotantokausi)

text: Arzt räjähtää käsitellessään dynamiittia. Ryhmä kohtaa hirviön, joka paljastuu mustaksi savupilveksi. Rousseau kaappaa Clairen vauvan, jonka tämä nimesi Aaroniksi. Sayid tajuaa Rousseaun aikovan vaihtaa Clairen vauvan omaan lapseensa. Charlie ja Sayid matkaavat kohti mustaa savupilaria ja matkan varrella kohtaavat Locken ja Boonen löytämän Beechcraftin, jonka Sayid paljastaa olevan täynnä huumeita. Charlie ottaa mukaansa hieman heroiinia. Kun Sayid ja Charlie saapuvat rannalle mustan savun luo, paikalla on vain Rousseau ja Aaron. Rousseau palauttaa Aaronin ja kertoo kuulleensa Toisten sanovan heidän olevan ”pojan” perässä. Lautalla matkustavat kohtaavat veneen, jonka miehistö osoittautuukin epäystävälliseksi: he vaativat saada Waltin. Sawyer saa osuman luodista ja Walt kidnapataan. Lautalle heitetään räjähde, joka tuhoaa sen täysin. Jack, Kate, Locke ja Hurley räjäyttävät luukun auki, paljastaen syvän mustan reiän ja rikkoutuneet tikapuut. Takaumissa kuvataan selviytyneiden aikaa lentokentällä ja koneeseen menoa.


title: Lost (1. tuotantokausi)

text: "Lost: The Complete First Season" julkaistiin seitsemän dvd-levyn settinä alueella 1 6. syyskuuta 2005, kaksi viikkoa toisen tuotantokauden alkamisen jälkeen. Kaikkien ensimmäisen kauden jaksojen lisäksi dvd-boksi sisältää useita extroja, kuten jaksojen kommenttiraitoja, kulisiien takana-materiaalia, sarjan tekemistä sekä poistettuja ja pieleen menneitä kohtauksia.


title: Lost (1. tuotantokausi)

text: Sama dvd-boksi julkaistiin 30. marraskuuta 2004 alueella 4 sekä 6. tammikuuta 2006 Britanniassa.


title: Il tabarro

text: Il tabarro (Viitta) on ensimmäinen ooppera Giacomo Puccinin kolmen yksinäytöksisen oopperan kokonaisuudesta Il tritticosta eli triptyykistä. Samaan kokonaisuuteen kuuluvat teokset Suor Angelica (Sisar Angelica) sekä Gianni Schicchi. Kantaesitys: Metropolitan Opera, New York City, 1918.


title: Il tabarro

text: Vuonna 1912 Pariisissa Théâtre Marignyssä Giacomo Puccini näki Didier Goldin näytelmän "Le Houppelande". Muutaman vuoden kuluttua näytelmän pohjalta syntyi Il tabarro. La rondinen sävellys vei maestro Puccinilta aikaa ja vasta lokakuussa 1915 hän aloitti Il tabarron työstämisen. Livornolainen Dario Niccodemi (1874–1934) oli suureksi avuksi kun Puccini etsi italian sanoja ranskalaisista proomumiesten kielestä. Giuseppe Adami oli luonnollinen valinta libretistiksi. Puccini aloitti Il tabarron säveltämisen Giorgettan ja Luigin toisesta duetosta.


title: Il tabarro

text: Didier Goldin näytelmässä muut paitsi Giorgetta puhuvat alamaailman kieltä. Giorgetta viettelee Luigin. Näytelmän lopussa tapahtuu samanaikasesti kaksoistragedia. Goujon (Puccinin oopperassa Il tinca) murhaa vaimonsa ja Michele Louisin (oopperassa Luigi).


title: Il tabarro

text: Il tabarrossa kaikilla on selkeä luonne. Giorgettan suhde Luigiin johtuu hänen ikävystymisestään proomuelämään. Giorgetta ei ole pystynyt hyväksymään lapsensa kuolemaa, mikä on etäännyttänyt Giorgettaa miehestään. Michele rakastaa vaimoaan syvästi ja murhaa Luigin. Michele ei halua olla kolmas pyörä. Luigi on kyllästynyt koviin työskentelyolosuhteisiin ja Giorgetta kiihottaa ja innostaa häntä. Nuorempi lastaaja Il Tinca juo murheeseensa (vaimo on ilotyttö). Vanhempi lastaaja Il Talpa haluaa vain levätä raskaan työn jälkeen ja hänen vaimonsa La Frugola haaveilee rauhallisesta vanhuudesta Talpan kanssa.


title: Il tabarro

text: Musiikillisesti teos on rikas. Tunnelman luomiseksi alussa kuuluu taustalta suurkaupungin hälyä (muun muassa auton torvi ja joelta proomun sumusireeni). Puccini käyttää orkesteria kertojana ja hänellä on erilaisia musiikillisia motiiveita. Georgiettalla ei ole omaa aariaa, sen sijaan La Frugolalle on annettu näkyvä osa. Puccini myös lainaa itseään: Laulunmyyjä kertoo tarinaa Mimistä (ks. La Bohème). Michelen "Nulla! Silenzio!" on draaman musiikillinen huipentuma.


title: Il tabarro

text: Allekirjoitetun partituurin jälkeen on Il tabarroon tehty pieni muutos Michelen monologin sanoihin.


title: Il tabarro

text:
Pääroolit Sivuroolit
Il Tabarro 14.12.1918 Metropolitan Opera House, New York


title: Il tabarro

text: Kapellimestari Roberto MoranzoniKohtaus tapahtuu proomussa Seinellä lähellä Pariisia. Giorgetta tekee erilaisia pikkuaskareita proomulla ja keskustelee miehensä Michelen kanssa samalla katsellen auringonlaskua. Lastaajien ääniä kuuluu ruumasta. Giorgetta ehdottaa lastaajille viiniä virkistykseksi. Michele yrittää suudella, mutta Giorgetta tarjoaa vain poskeaan. Michele poistuu.


title: Il tabarro

text:
Luigi tulee ja luo Giorgettaan merkitsevän katseen. Hän tarjoaa viiniä Tincalle ja Talpalle.
Hanurinsoittaja tulee ja Luigi pyytä häntä soittamaan. Giorgetta aloittaa tanssin Tincan kanssa. Luigi tulee pian paikalle. Tanssi loppuu kun Michele tulee.


title: Il tabarro

text: Michele ja Giorgetta keskustelevat huomisesta lähdöstä Roueniin. Mukaansa he ottavat Tincan, Talpan ja Luigin. Rannalla laulunmyyjä etsii ostajia ballaadeilleen.


title: Il tabarro

text: La Frugola saapuu säkki täynnä tavaraa. Hänen kissalleen Korpraalille on löytynyt sydäntä. Michele pyytää Luigia seuraavana päivänä lastaamaan rautaa. Luigi vihaa työmiehen kovaa onnea "Per noi la vita" (Meille elämä).


title: Il tabarro

text: La Frugola lähtee Talpan kanssa ja unelmoi "Ho sognato una casetta" (Uneksin pienestä talosta). Giorgetta puolestaan kertoo omasta nostalgisesta unelmastaan Bellevillessä "E ben altro il mio sogno" (Minun haaveeni on erilainen). La Frugola ja Talpa poistuvat haaveillen.


title: Il tabarro

text: Giorgetta ja Luigi jäävät kahden. He muistelevat väristen edellisen illan suudelmia. Michele keskeyttää ja Luigi ehdottaa, että hänen matkansa päättyisi Roueniin seuraavana päivänä. Michele pyytää Luigia jäämään. Michele laskeutuu hyttiinsä. Rakastavaisten duetto jatkuu ja he sopivat tapaamisesta tunnin kuluttua. Merkki on sytytetty tulitikku.


title: Il tabarro

text: Luigi lähtee ja Giorgetta miettii. Michele tulee ylös kysymään miksei Giorgetta ole jo sängyssä. Michele yrittää uudistaa vanhaa rakkauttaan. Rakkaus tuntui loppuvan heidän lapsen kuollessa. Giorgetta ei enää etsi lämpöä hänen viittansa alta. Giorgetta selittää arkisesti asian – he molemmat ovat vanhentuneet. Giorgetta lähtee hyttiinsä. Michele jää miettimään Giorgettan sanoja. Hetken kuluttua Michele huudahtaa raivoissaan: Lutka!


title: Il tabarro

text: Nuori rakastavaispari menee ohi toivotellen hyvää yötä. Sotilasparakista kuuluu iltasoitto. Michele vilkaisee hytin ikkunasta ja näkee Giorgettan oleva pukeissa. Michelen monologi "Nulla! Silenzio!" (Ei ketään! Hiljaisuus!) kuvaa hänen olotilaansa. Aluksi hän pohtii Giorgettan käytöstä, sitten hän miettii kuka oli tullut heidän väliinsä. Lopuksi hän epätoivossaan käy läpi kaikki tuntemansa miehet mutta hylkää jokaisen yksitellen.


title: Il tabarro

text: Michele sytyttää piippunsa, Luigi näkee tulitikun välähtävän ja nousee kannelle. Michele näkee liikettä, hän tunnistaa Luigin. Michele ottaa Luigin kiinni ja kuristaa. Luigi tunnustaa olevansa Giorgettan rakastaja.


title: Il tabarro

text: Giorgetta kuulee ääniä ja nousee kannelle. Michele piilottaa ruumiin viitan alle ja polttaa rauhallisesti piippuaan. Giorgetta pyytää anteeksi aikaisempaa käytöstään ja haluaa tulla Michelen lähelle. "Dove? Nel mio tabarro?" (Minne? Viitani alleko?) kysyy Michele. Giorgetta lähestyy, Michele avaa viittansa ja Luigin eloton ruumis vierähtää kannelle. Michele ottaa Giorgettan kädestä kiinni ja työntää hänet rakastajansa kasvoja vastaan.


title: Il tabarro

text: Lavan takaa:


title: Zamora-Chinchipe

text: Zamora-Chinchipe on yksi Ecuadorin 22 maakunnasta. Sen pinta-ala on noin 10 500 neliökilometriä ja asukkaita siellä on vähän yli 90 000 (2010). Maakunnan pääkaupunki on Zamora ja suurin asutuskeskus on nimeltään Yantzaza.


title: Zamora-Chinchipe

text: Zamora-Chinchipe sijaitsee Ecuadorin osassa Amazonin sademetsää ja rajautuu etelässä ja idässä Peruun. Sen naapuriprovinssit ovat lännessä Loja ja pohjoisessa Azuay sekä Morona-Santiago.


title: Zamora-Chinchipe

text: Zamora-Chinchipe on jaettu yhdeksään kantoniin (suluissa niiden pääkaupungit):


title: Hermafroditos

text: Hermafroditos () on kreikkalaisessa mytologiassa Hermeen ja Afroditen lapsi, syntyjään erityisen kaunis nuorukainen, mutta myöhemmin hän koki muodonmuutoksen hermafrodiitiksi, kun hänen ruumiinsa yhtyi nymfi Salmakiihin.


title: Hermafroditos

text: Hermafroditoksen tarina on kerrottu Ovidiuksen teoksessa "Muodonmuutoksia". Hänet kasvattavat fryygialaiset nymfit Pseloreiteen vuorella, mutta viidentoista vuoden ikäisenä hän kyllästyy ympäristöönsä ja lähtee vaeltamaan Lyykiaan ja Kaariaan. Kaarian metsikössä hän tapaa nymfi Salmakiin lähteellään, joka silmittömästi rakastuu häneen mutta joutuu torjutuksi. Niinpä Salmakis rukoilee jumalia liittämään heidät rakkaudessa ikuisesti yhteen. Jumalat vastaavat hänen rukoukseensa kirjaimellisesti, ja kun Hermafroditos kylpee Salmakiin lähteessä, heidän kehonsa yhdistyvät kaksineuvoiseksi hermafrodiitiksi, jolla on sekä miehen että naisen sukupuoliset tunnusmerkit. Suuttuneena Hermafroditos pyytää jumalia kiroamaan lähteen niin, että muutkin siinä kylpevät miehet kokisivat saman kohtalon kuin hänkin.


title: Autoteollisuus

text: Autoteollisuus, tai laajempana käsitteenä ajoneuvoteollisuus, kattaa laajan kirjon yhtiöitä ja organisaatioita, jotka ovat suoraan tai välillisesti kytköksissä moottoriajoneuvojen kuten autojen, moottoripyörien ja mopojen sekä erilaisten hinattavien laitteiden ja perävaunujen, näiden lisävarusteiden, tarvikkeiden ja varaosien tuotantoon, suunnitteluun, kehitykseen, markkinointiin tai myyntiin. Ajoneuvoteollisuus on liikevaihtonsa perusteella arvioituna maailman tärkein teollisuuden ala.


title: Autoteollisuus

text: Termin ulkopuolelle jää vielä joukko liiketoimia, jotka ovat läheisessä kytköksessä ajoneuvoteollisuuden tuotteisiin, mutta palvelevat paremminkin loppukäyttäjiä. Tällaisia ovat mm. erilaiset korjaamot, autotarvikeliikkeet ja polttoaineen myyntipisteet.